text:
GEORGIA
“Leyi I Ndzhaka Ya Malandza Ya Yehovha.”—Esa. 54:17.
MALANDZA ya Yehovha ya le Georgia ma chumayela mahungu lamanene hi ku hiseka naswona Yehovha u wu katekisile ntirho wa wona. Hikwalaho ka sweswo, vanhu hinkwavo etikweni va chumayeriwe mahungu lamanene.
Emalembeni ya sweswinyana, vahuweleri lava hisekaka va dzike swinene eka swilaveko swa vanhu lava tshamaka etindhawini leti eka tona ku nga chumayeriwiki nkarhi na nkarhi. Etindhawini leti ku nga ni tintshava, swimitana swin’wana leswi nga ekule a swi fikeleriwa ntsena hi ku tirhisa movha lowu kokaka hi mavhilwa ya mune kumbe lowu fambisiwaka hi tintambu ta gezi.
Lembe ni lembe ku sukela hi 2009, rhavi ra le Georgia ri nyike mavandlha hinkwawo nxaxamelo wa tindhawu ta nsimu leyi nga aviwangiki ni ku rhamba vahuweleri leswaku va seketela ntirho wo chumayela etindhawini toleto. Vo tala a va fanele va titsona swo tala swinene leswaku va kota ku ya chumayela kwale.
Temuri na Ana Bliadze a va ha ku tekana loko va twa leswaku ku ni xilaveko lexikulu xa vahuweleri endhawini ya tintshava exifundzheni xa Ajaria. A va ha ku xava ndhawu leyi a va lava ku aka yindlu. Kambe sweswi se a va kume lunghelo ro ndlandlamuxa ntirho wa vona wa nsimu.
Va rhange va tshama vhiki rin’we exifundzheni xa Ajaria. Loko Temuri a hlamusela leswi swi n’wi tsakiseke u ri: “Vahuweleri va kwalaho a va famba mimpfhuka yo leha leswaku va ya chumayela eswimitanini leswitsongo. Leswi a hi ri ni movha lowu kokaka hi mavhilwa ya mune, ndzi nambe ndzi tibyela leswaku hi ta tirhisa wona kwale.”
Ana u ri: “A swi nga olovi ku rhurha hikuva a hi ri rhandza swinene vandlha swin’we ni ndyangu wa ka hina. Kambe hi yi vonile mikateko ya Yehovha.” Se swi endla malembe manharhu Temuri na Ana va ri karhi va seketela ntlawa wa le Keda lowu nga edorobeni leri nga exifundzheni xa Ajaria.
Ku Fika Ka Maphayona Yo Hlawuleka
Mpfuno wa maphayona yo hlawuleka ya nkarhinyana wu ve wa nkoka eku seketeleni ka ntirho wo chumayela etindhawini leti nga ekule. Loko xiavelo xa wona xi hela, maphayona yo tala ma endle xiboho xo tshama etindhawini leti a ma averiwe eka tona leswaku ma ta khathalela lava a ma sungule ku dyondza na vona Bibele.
Maphayona mambirhi ya xisati, lawa mavito ya wona ku nga Khatuna, ma averiwe ku ya edorobeni ro saseka ra Manglisi. A ku nga ri na Timbhoni kambe vamakwerhu lava va tirhe nsimu leyi tswalaka mihandzu. Hi nh’weti yo sungula va fambise tidyondzo ta Bibele ta 9, leyi landzeleke ta 12 leyi landzeleke ta 15 ivi leyi landzeleke va fambisa ta 18. Leswaku va khathalela swichudeni swa vona swa Bibele, va teke xiboho xo tshama eManglisi.
Leswaku va ti khathalela, vamakwerhu lava a swi lava leswaku va nga tshami hi mavoko. Vanhu vo tala lava endzelaka eManglisi va tsakisiwa hi nchumu wun’wana wa kwalaho—ku nga swichocho swa muphayini leswi a swi tirhiseriwa ku endla mirhi ya swa rihanyo. Eku sunguleni, vamakwerhu lava va xisati a va hlengeleta swichocho swa rihlaza leswaku va endla mirhi ivi va yi xavisa eswitolo swa kwalaho. Kambe va nga swi langutelanga, va kume ndlela yin’wana leyi a va ta endla mali ha yona.
Siku rin’wana xichudeni xa Bibele xi va nyike swiciwana swo hlayanyana. Xi va byele leswaku yin’wana ya timbhaha leti a xi ri na tona a yi tshikele mandza endhawini leyi tumbeleke kutani yi tlhotlhorhe swiciwana swo hlaya. Wansati loyi a a lava ku nyika vadyondzisi vakwe va Bibele swiciwana leswi a swi andzile ehokweni yakwe. Un’wana wa vamakwerhu lava va xisati a ri ni ntokoto wo fuwa tihuku kutani va endle xiboho xo va va tikhathalela hi ku va ni ndhawu yo fuwela tihuku.
Un’wana wa vamakwerhu lava va xisati u ri: “Hikwalaho ko pfuniwa hi Yehovha, hi vamakwerhu swin’we ni hi swichudeni swa hina swa Bibele hi tshame eManglisi ku ringana malembe ya ntlhanu.” Sweswi kwalaho ku ni ntlawa lowu hisekaka wa vamakwerhu.
Ku Phayona Hi Ririmi Rimbe
Emalembeni ya sweswinyana, tiko ra Georgia ri ni vanhu vo tala lava humaka ematikweni mambe. Maphayona yo tala ma swi xiyile leswaku a ma fanele ma chumayela vanhu va tindzimi to hambanahambana. Kutani ma sungule ku dyondza tindzimi to tanihi Xiarabu, Xiazerbaijani, Xichayina, Xinghezi, Xiperesiya na Xiturkey.
Loko maphayona yo tala ma joyine mintlawa swin’we ni mavandlha ya tindzimi timbe, man’wana ma rhurhele etindhawini tin’wana laha ku nga ni xilaveko lexikulu. Giorgi na Gela a va ri emalembeni ya va-20 loko va rhurhela etikweni ra le kusuhi. Giorgi u ri: “A hi lava ku endlela Yehovha leswi nga ematimbeni ya hina naswona ku rhurhela etikweni rero a ku ri ndlela leyinene yo endla tano.”
Loko a hlamusela ndlela leyi a tiphineke ha yona kwalaho, Gela u ri: “Ku va nkulu endhawini yoleyo swi ndzi dyondzise swo tala. Swa tsakisa loko Yehovha a ku tirhisa leswaku u pfuna ‘tinyimpfu takwe letitsongo.’”—Yoh. 21:17.
Giorgi u ri: “A ku va ni swihinga kambe a hi dzike eka ntirho wa hina naswona a hi nga tisoli. Hi ti vone hi endla leswi a hi fanele hi swi endla.”
Makwerhu un’wana wa xinuna loyi na yena vito ra yena ku nga Gela u tirhe eTurkey ku ringana malembe yo hlaya. U ri: “Eku sunguleni a swi ndzi tikela ku dyondza ririmi ra kwalaho kutani sweswo a swi endla ndzi nga vi ni ntsako. Hambiswiritano, loko se ndzi swi kota ku vulavula ni vamakwerhu swin’we ni vanhu va le nsin’wini, a swi ndzi tsakisa swinene.”
Nino loyi a a phayona eIstanbul le Turkey ku tlula malembe ya khume u hlamusela ndlela leyi a titwaka ha yona loko a ku: “Ndzi sungule ku vona nseketelo wa Yehovha ku sukela siku leri ndzi nga rhurha ha rona. Ku phayona ensin’wini yimbe swi endla leswaku siku ni siku u va ni mintokoto yo fana ni leyi kumekaka eka Buku Ya Lembe.”


c: text/html

text:
Ndzi Nga Tisirhelela Njhani Loko Ndzi Xanisiwa Hi Timhaka Ta Masangu?
Nhlamulo ya Bibele
Kambisisa swiringanyeto leswi pfunaka leswi sekeriweke eka vutlhari lebyi humaka eBibeleni:
Ringanisela eka vunghana. Vana ni xinghana naswona u xixima vatirhi-kuloni kambe papalata ku ntshunxeka ngopfu hi ndlela leyi kombisaka leswaku u ta swi tsakela loko va ku khoma hi ndlela leyi kombisaka ku navela timhaka ta masangu.—Matewu 10:16; Vakolosa 4:6.
Ambala hi ndlela leyi xiximekaka. Ku ambala swiambalo leswi pfuxaka ku navela ka timhaka ta masangu, swi endla leswaku vanhu va ku languta hi tihlo rin’wana. Bibele yi khutaza maambalelo lama kombisaka “xichavo ni mianakanyo yo hluteka.”—1 Timotiya 2:9.
Hlawula vanghana va wena hi vutlhari. Loko u tshama u ri ni vanhu lava rhandzaka ku tlanga hi rirhandzu kumbe ku tlanga hi ndlela leyi kombaka ku navela timhaka ta masangu, na wena u ta khomiwa hi ndlela leyi fanaka.—Swivuriso 13:20.
Fambela ekule ni mavulavulelo ya nhlambha. Suka u famba loko bulo ri sungula ku va ni “switori leswi thyakeke, mavulavulelo ya vuphukuphuku kumbe mafenya lama thyakeke.”
—Vaefesa 5:4, God’s Word Bible.
Papalata swiyimo leswi ringaka. Hi xikombiso, tivonele loko mutirhi-kuloni a ku kombela leswaku mi sala entirhweni endzhaku ka loko ku chayisiwile handle ko ku nyika xivangelo lexi twalaka.—Swivuriso 22:3.
Vana ni xivindzi naswona u nga jikajiki. Loko u xanisiwa hi timhaka ta masangu, namba u n’wi byela hi ku kongoma loyi a ku xanisaka leswaku leswi a swi endlaka a wu swi lavi. (1 Vakorinto 14:9) Hi xikombiso, u nga ha ku: “Mhaka leyi ya wena yo tshamela ku ndzi khoma-khoma, a yi ndzi tsakisi. Ndzi kombela u yi tshika.” U nga ha n’wi tsalela papila loyi a ku xaniseka, u n’wi hlamusela leswi humeleleke, ndlela leyi u titweke ha yona ni leswi u lavaka leswaku a swi endla enkarhini lowu taka. Swi veke erivaleni leswaku xiboho xa wena xi sekeriwe eka mahanyelo ni le ka tidyondzo ta wena ta vukhongeri.—1 Vatesalonika 4:3-5.
Kuma mpfuno. Loko u hambeta u xanisiwa hi timhaka ta masangu, tiphofule eka munghana wa wena loyi u n’wi tshembeka, xirho xa ndyangu, mutirhi-kuloni kumbe munhu loyi a nga ni ntokoto wo pfuna vanhu lava xanisiwaka hi timhaka ta masangu. (Swivuriso 27:9) Vanhu vo tala lava xanisiwaka hi timhaka ta masangu, va pfuniwe hi xikhongelo. Hambiloko u nga si tshama u khongela evuton’wini bya wena, u nga wu tekeli ehansi mpfuno lowu Yehovha, “Xikwembu xa nchavelelo hinkwawo,” a nga ku nyikaka wona.—2 Vakorinto 1:3.
Ku xanisiwa hi timhaka ta masangu swi dyisa vanhu va timiliyoni mbitsi entirhweni, kambe Bibele yi nga pfuna.

robotstxt: allowed

filter: keep


text:
U komberiwa ku lemuka: Vuhundzuluxeri lebyi bya Xitsonga byi tekiwa ku suka eka nkandziyiso wa ximfumo wa Ndzawulo ya Vululami. Ha swi tiva leswaku byi katsa swihoxo swo tala swa vuhundzuluxeri, naswona hi le ku endleni ka vuhundzuluxeri lebyintshwa byo antswa.
Please note: This Xitsonga translation is taken directly from the official Department of Justice edition. We are aware that it includes many translation errors, and we are working towards a new, better translation.
Kavanyisa ka 13: Timali (213-230A)
Timhaka tin’wana na tin’wana ta Timali
213. Nkwama wa Timali ta Tiko
- Ku na Nkwama wa Timali na Tiko laha mali hinkwayo leyi kumiwaka hi mfumo wa rixaka yi faneleke ku hakeriwa, handle ka mali leyi nga katsiwangiku hi Nawu wa Palamende.
- Mali yi nga humesiwa ku suka eka Nkwama wa Timali ta Tiko ntsena -
- ku ya hi ku pfumeleriwa hi Nawu wa Palamende; kumbe
- tanihi ntsengo wo kongoma ehenhla ka Nkwama wa Timali ta Tiko na Rixaka, loko swi hlamuseriwa eka Vumbiwa kumbe Nawu wa Palamende.
-
Nkavelo leyi ringaneleke wa xifundzankulu wa i hakelo yo kongoma ya Nkwama wa Timali ta Tiko na Rixaka. Minkavelo leyi ringaneleke na ku averiwa ka timali ta tiko.
[Siku ro sungula ku tirha ka x. 213: 1 Sunguti 1998.]
214. Minkavelo yo ringana na maavelo ya timali ta tiko
- Nawu wa Palamende wu fanele ku endla makungu ya –
- ku aviwa hi mfanelo ka timali ta tiko leti hlengeletiweke tiko hinkwaro exikarhi ka swiphemu swa mfumo swa rixaka, swifundzankulu na miganga;
- ku hleriwa ka minkavelo yo ringanela ya xifundzankulu xin’wana na xin’wana ya mali na
- mimpimanyeto yihi na yihi yin’wa timasipala yo huma eka nkavelo wa mfumo wa rixaka wa timali ta tiko, na swipimelo swihi na swihi leswi mimpimanyeto yeleyo yi faneleke ku endlisiwa xiswona.
- Nawu leri wu vuriwaka eka xiyengentsongo xa (1) wu nga vekiwa ntsena endzhaku ka loko na Khomixini ya Timali na Vankwana na ku va ku kambisisiwile swibumabumelo swihi na swihi swa Khomixini, naswona na hi ku tekela enhlokweni –
- swilaveko swa rixaka;
- swilaveko swihi na swihi leswi endliweke ku ya xikweleti xa tiko na swiboho swin’wana;
- swilaveko na ku tsakela ka mfumo wa rixaka, leswi kumisisiwaka hi mhaka ya xikongomelo;
- xilaveko xo vona leswaku swifundzha na timasipala swi kota ku nyika mitirho ya ntolovelo yo endla mitirho leyi va nyikiweke yona;
- vuswikoti na matirhelo ya swifundzha na timasipala;
- ku vumbiwa na swilaveko swa swifundzha, mfumo wa muganga na timasipala;
- ku hambana eka swa ikhonomi endzeni na le xikarhi ka Swifundzankulu;
- swiboho swa Swifundzankulu na timasipala hi ku landza milawu ya tiko;
- ku navela ko tshamiseka ka maavelo ya minkavelo ya timali; na
- xilaveko xo tirhiseka eku hlamuleni ka timhaka ta xihatla kumbe swilaveko swin’wana swa nkarhinyana, na swivangelo swin’wana hi swikongomelo swa swilaveko leswi fanaka.
[Siku ro sungula ntirho ra x. 214: 1 Sunguti 1998.]
215. Mimpimanyeto ya tiko hinkwaro, ya Swifundzankulu na ya timasipala
- Mimpimanyeto ya tiko, ya Swifundzankulu na timasipala na maendlelo ra mpimanyeta swi fanele ku yisa emahlweni ku tirhela eku vonakeni, vutihlamuleri, na vufambisi bya timali lebyi nyawulaka bya ikhonomi, xikweleti na ka xiyenge xa ntirho wa mfumo.
- Milawu ya tiko yi fanele ku veka –
- muxaka wa mimpimanyeto ya rixaka, Swifundzankulu na ya timasipala;
- loko ku fanele ku andlariwa mimpimanyeto ya rixaka na ya Swifundzankulu; na
- leswaku mimpimanyeto eka xiyenge xin’wana na xin’wana xa mfumo swi fanele ku kombisa swihlovo swa kona swa timali ta tiko na ndlela ya matirhiselo lama kumbeteriwaka ma nga ta fambelana na milawu leyi endliweke ya tiko.
- Mimpimanyeto eka xiyenge xin’wana na xin’wana xa mfumo yi fanele ku va na –
- tinhlayo to pima ta mali ya tiko na tihakelelo, ti hambanyisaka nkavelo-nkulu na tihakelelo leti humelelaka;
- swiringanyeto swo hakelela nkayivelo wihi na wihi lowu languteriwaka eka nkarhi lowu swi tirhaka eka wona; na
- ku kombisa swikongomelo mayelana no lomba na tinxaka tin’wana ta milandzu ya tiko leyi nga ta tlakusa xikweleti xa tiko eka lembe leri tlhandlamaka.
[Siku ro sungula ku tirha ra s. 215 1 Sunguti 1998.]
216. Malawuriwele ya Nkwama
- Milawu ya tiko yi fanele ku simeka xiyenge nkwama xa rixaka no veka magoza yo vonisisa ha vumbirhi ku tirhela eku vonakeni na malawuriwele ya tihakelelo eka xiyenge xin’wana na xin’wana xa mfumo, hi ku nghenisa –
- endlelo ro hlayisa tibuku leri amukeriwaka hi ku angarhela;
- mavavelo yo fanana ka tihakelelo; na
- mikhuva na swiyelo swo fanana swa va-nkwama.
-
Vankwama wa rixaka, hi ku twanana na xirho xa Khabinete lexi nga na vutihlamuleri bya timali ta rixaka, va nga ha yimisa ku hundziseriwa ka nkwama ku ya eka xirho xa mfumo ntsena hi ku endlela vangwa leri xungetaka kumbe leri tshamelaka ku tivonakisa eka magoza lama ya simekiweke eka xiyengentsongo xa (1).
[Xiyengentsongo xa (2) xi siviwile hi x 5 (a) xa Nawu wo Cinca Vumbiwa wa Vunkombo wa 2001.]
- Xiboho xo yimisa ku hundziseriwa ka nkwama ku ya eka xifundzankulu xi hi ku landza xiyengentsongo xa 214 (1) (b) xi nga tekiwa ntsena loko swiyimo leswi nga vuriwa eka xiyengentsongo xa (2) na –
- a ri fanelanga ku yimisa ku hundziseriwa ka nkwama nkarhi lowu hundzaka masiku ya 120; naswona
- xi nga ha tirhisiwa xikan’we-kan’we kambe xi ta hela ku tirha nkarhi wolowo handle ka loko Palamende yi xi pfumelela hi ku landza endlelo leri hi xiviri ri fanaka na leri ri simekiweke hi ku landza xiyenge xa 76 (1) no va swi vekiwile hi milawu ya Palamende. Endlelo leri ri fanele ku hetisiwa ku nga si hela masiku ya 30 endzhaku ka xiboho xa nkwama wa rixaka.
[Xiyengentsongo xa (3) xi cinciwile hi x. 5(b) xa Nawu wo Cinca Vumbiwa wa Vunkombo wa 2001.]
- Palamende yi nga pfuxeta xiboho xo yimisa ku hundziseriwa ka nkwama ka nkarhi lowu nga ri ki henhla ka masiku ya 120 hi nkarhi wun’we, ku ya hi endlelo leri simekiweke hi ku landza xiyengentsongo xa (3).
- Loko Palamende yi nga si pfumelela kumbe ku pfuxeta xiboho xo yimisa ku hundzisela nkwama wolowo eka xifundzankulu –
- Jenerali wa Tinkota u fanele ku yisa xiviko ePalamende; naswona
- xifundzankulu xelexo xi fanele ku nyikiwa nkarhi wo hlamula ehenhla ka swipumbo ehenhla ka xona na ku hlamusela mhaka ya xona emahlweni ka Komiti.
217. Ku kuma tinhundzu na vatirhi
- Loko xirho xa mfumo lexi nga ka xiyenge xa mfumo xa rixaka, xifundzankulu, kumbe hi xivumbeko xa ndhawu, kumbe vandla rihi na rihi rin’wana leri vuriwaka hi milawu ya milawu ya tiko kumbe ya Swifundzankulu leyi simekaka endlelo leyi lulameke, yi ringaneleke, yi tirhelaka eku vonakaleni, yi kotaka ku phikisana no va yi tirha handle ko durha.
- Xiyengentsongo xa (1) a xi siveli swiyenge swa mfumo kumbe mavandla lama ya vuriwaka eka xiyengentsongo xelexo ku tirhisa nawu wa matirhisele wo kuma nhundzu na vutirheli swirho swa mfumo xelexo -
- swiyenge swo langa eka ku averiwa tikontiraka; na
- ku sirhelela no yisiwa emahlweni ka vanhu, kumbe lava a va nga vuyeriwi hikokwalaho ka xihlawuhlawu xo ya hi nghohe.
-
Milawu ya tiko yi fanele ku veka pulani ya matirhelo leyi eka yona milawu ya matirhelo leyi yi vuriwaka eka xiyengentsongo xa (2) yi nga ha tirhisiwa.
[Xiyengentsongo xa (3) xi siviwile hi x. 6 xa Nawu wo Cinca Vumbiwa wa Vunkombo wa 2001.]
218. Ntiyisiso wa mfumo
- Mfumo wa rixaka, mfumo a xifundzha kumbe masipala yi nga tiyisisa ku lombiwa ka mali ntsena loko xitiyisiso xi landzelela swipimelo leswi boxiweke eka milawu ya rixaka.
- Milawu ya tiko leyi vuriwaka eka xiyengentsongo xa (1) yi nga endliwa nawu ntsena endzhaku ka swiringanyeto swa Khomixini ya Timali no Koteka swi langutisiwile.
-
Lembe na lembe, mfumo wihi na wihi wu fanele ku kandziyisa xiviko eka switiyisiso leswi nyikiweke.
[Siku ro sungula ku tirha ra x. 218: 1 Sunguti 1998.]
219. Ku hakeriwa ka vatirhela mfumo
- Nawu wa Palamende wu fanele ku vumba pulani yo kumisisa -
- miholo, mpfuneto na swikhenso swa swirho swa Palamende ya Rixaka varhumiwa va nkarhi hinkwawo eka Huvo ya Rixaka ya Swifundzankulu, swirho swa Khabinete, Swandla swa Vaholobye, varhangeri va ndzhavuko; na swirho swa tihuvo tihi na tihi ta varhangeri va ndzhavuko; na
- ku pima miholo ya le henhla, mali ya mpfuneto na ya swikhenso eka swirho swa Tipalamende ta Swifundzankulu, swirho swa Tihuvonkulu na swirho swa Tihuvo ta Timasipala ta swiyenge swo hambana.
- Milawu ya tiko yi fanele ku simeka Khomixini leyi tiyimeleke yo endla swibumabumelo leswi khumbhaka miholo, mali ya mpfuneto na ya swikhenso leswi vuriwaka eka xiyengentsongo xa (1)
- Palamende yi nga pasisa milawu leyi vuriwaka eka xiyengentsongo xa (1) ntsena endzhaku ka ku tekela enhlokweni swibumabumelo swa khomixini leyi nga simekiwa hi ku landza xiyengentsongo xa (2)
- Huvonkulu ya rixaka, huvonkulu ya xifundzankulu, masipala kumbe vulawuri byihi na byihi lebyi faneleke, byi nga endla leswaku ku tirhisiwa milawu leyi endliweke ya tiko leyi vuriwaka eka xiyengentsongo xa (1) ntsena endzhaku ka loko ku tekeriwa enhlokweni swibumabumelo swihi na swihi swa khomixini leyi nga simekiwa hi ku landza xiyengentsongo xa (2)
- Palamende yi fanele ku vumba pulani yo kumisisa mali ya mpfuneto na ya swikhenso swa vaavanyisi, Musirheleri wa Vanhu, Jenerali wa Tinkota, na swirho swa khomixini yihi na yihi leyi hlamuseriweke eka Vumbiwa, ku katsa vulawuri bya vuhaxi lebyi vuriwaka eka xiyenge xa 192.
Khomixini ya swa Timali na Minkwama
220. Ku vumbiwa na mitirho
- Ku na Khomixini ya Timali na swo fambelana na timali ya Riphabliki leyi endlaka swiringanyeto leswi kumekaka eka Kavanyisa loku, kumbe eka milawu ya tiko, ePalamende, tihivo to enldla milawu ta swifundzankulu na vulawuri byihi na byihi lebyi hlamuseriwaka hi milawu ya tiko.
- Khomixini yi tiyimele hi yoxe naswona yi tirha ehansi ka Vumbiwa leri na nawu, nakambe yi fanele ku va yi nga voyameli tlhelo ro karhi.
- Khomixini yi fanele ku tirha hi ku landza Nawu wa Palamende nakambe, loko yi ri karhi yi tirha mitirho ya yona, yi fanele ku tekela enhlokweni timhaka hinkwato ta nkucetelo leti faneleke ku katsa na leti ti longoloxiweke eka xiyenge xa 214(2).
221. Ku thoriwa na nkarhi wo tirha wa swirho
- Khomixini yi vumbiwa hi vavasati na vavanuna lava landzelaka lava hlawuriweke hi Presidente tanihi nhloko ya huvonkulu ya rixaka -
- Mutshama xitulu na Xandla xa Mutshama;
- vanhu vanharhu lava hlawuriweke, endzhaku ko tihlanganisa na Vaholobyenkulu, ku suka eka nxaxamelo lowu nga hlengeletiwa hi ku landza maendlelo laya nga nyikiwa hi milawu ya tiko;
- vanhu vambirhi va lava hlawuriweke endzhaku ko tihlanganisa na mfumo wa miganga, ku suka eka nxaxamelo lowu nga hlengeletiwa hi ku landza maendlelo laya nga nyikiwa hi milawu ya tiko; na
- vanhu van’wana vambirhi.
[Xiyengentsongo x (1) xi siviwile hi x. 2 (a) xa Nawu wo Cinca Vumbiwa wa Vuntlhanu wa 1999] no siviwa hi x. 7 (a) xa Nawu wo Cinca Vumbiwa wa Vunkombo wa 2001.]
1A. Palamende ya rixaka leyi boxiweke eka xiyengentsongo xa (1) yi fanele ku pfumelela ku nghenelela ka-
1. Vaholobyenkulu eku hlengeletani ka nxaxamelo lowu boxiweke eka (1)(b); na
1. Mfumo wa muganga lowu vumbiweke ku hlengeleta nxaxamelo lowu nga le ka xiyengentsongo xa (1) (c).
[Xiyengentsongo x (1A) xi nghenisiwile hi x. 7 (b) xa Nawu wo Cinca Vumbiwa wa Vunkombo wa 2001.]
- Swirho swa Khomixini swi fanele ku va na vuswikoti lebyi faneleke.
- Swirho swi tirha ku ringana nkarhi lowu hleriweke hi ku landza milawu ya tiko. Presidente a nga ha susa xirho xelexo entirhweni hi swivangelo swa matikhomelo lama nga nkhensekiki, vutsandzeki kumbe ku hluleka ku tirha.
222. Swiviko
Khomixini yi fanele ku nyika xiviko nkarhi na nkarhi eka Palamende xikan’we na mimfumo ya Swifundzankulu.
Bangi ya le Xikarhi
223. Ku vumbiwa
Bangi ya le Xikarhi ya Afrika Dzonga i bangi ya le xikarhi ya rixaka eRiphabliki naswona yi lawuriwa hi ku landza Nawu wa Palamende.
224. Xikongomelo xo sungula
- Xikongomelo xo sungula xa nkoka xa Bangi ya le Xikarhi ya Afrika Dzonga i ku sirhelela nkoka wa mali ya Riphabliki ku endlela leswaku ku va na ku kula ka ikhonomi leyi tiyeke no khomelela nkarhi wo leha laha eRiphabliki.
- Bangi ya le Xikarhi ya Afrika Dzonga loko yi karhi yi hisekela xikongomelo-nkulu xa yona yi fanele ku tirha mitirho ya yona hi ku tiyimela ku ri hava ku chava, kumbe ku yima na tlhelo ro karhi; kambe, ku fanele ku va na ku tsundzuxana ka nkarhi na nkarhi exikarhi ka Bangi na xirho xa Khabinete lexi xi nga na vutihlamuleri eka timhaka ta timali ta rixaka.
225. Matimba na mitirho
Matimba na mitirho ya Bangi ya le Xikarhi ya Afrika Dzonga hi lama hi ntolovelo ya tirhisiwaka no tirhiwa hi tibangi ta tinxaka, lawa matimba na mitirho swi faneleke ku kumisisiwa hi Nawu wa Palamende na ku tirhisiwa ku ya hi swipimelo leswi vekiweke hi ku landza Nawu.
Timhaka ta timali ta Swifundzankulu na ta Muganga
226. Minkwama ya Timali ta Swifundzankulu
- Ku na Nkwama wa Timali ta Tiko ta Xifundzankulu xin’wana na xin’wana leri eka wona timali hinkwato leti amukeriwa hi mfumo wa xifundzankulu ti fanelaka ku hakeriwa, eka wona handle mali leyi nga nghenangiki hi ku landza Nawu wa Palamende.
- Timali ti nga ha kokiwa eka Nkwama wa Timali ta Tiko wa Xifundzankulu, ntsena –
- hi ku landza mpimanyeto hi Nawu wa xifundzankulu ; kumbe
- tanihi hakelo yo kongoma ya Nkwama wa Timali ta Tiko wa xifundzankulu, loko swi endleriwe makungu yo tano eka Vumbiwa leri kumbe Nawu wa xifundzankulu.
- Mali ya Tiko leyi averiweke ku hundza hi le ka xifundzankulu yi ri ya mfumo wa muganga wa xifundzankulu xelexo, hi ku landza xiyenge xa 214 (1), i hakelo yo kongoma ya Nkwama wa Mali ya Tiko wa xifundzankulu xelexo.
- Palamende ya tiko yi nga boha pulani leyi -
- Nawu wa xifundzha ku ya hi xiyengentsongo xa (2) (b) wu pfumelelaka ku tekiwa ka timali tanihi nkoxo lowu kongomaka eka Nkwama wa Timali wa Xifundzha; na
- Timali leti vekeriweke xifundzha ku tirha eka mfumo wa muganga eka xifundzha xexo ku ya hi xiyengentsongo xa (3) ti fanele ku hakeriwa hi timasipala va xifundzha xexo.
[Xiyengentsongo xa (4) xi ngeteriwa hi x. 8 xa Nawu wo Cinca Vumbiwa wa Vunkombo wa 2001.]
[Siku ro sungula ku tirha ra x. 226: 1 Sunguti 1998.]
227. Swihlovo swa rixaka swa timali ta Swifundzankulu na mimfumo ya tindhawu
- Mfumo wa muganga na xifundzankulu xin’wana na xin’wana –
- xi na mfanelo eka nkavelo lowu ringaneleke wa timali ta tiko leti hlengeletiweke tiko hinkwaro ku endlela leswaku kota ku endla Mitirho ya masungulo no tirha mitirho leyi swi averiweke yona; kumbe
- xi nga ha amukela minkavelo yin’wana yo huma eka mfumo wa mali ya tiko ya rixaka, ku nga va ku ri na swipimelo kumbe ku ri hava.
- Timali ta Tiko to tlhandlekela leti hlengeletiweke hi Swifundzankulu kumbe timasipala a ti fanelanga ku susiwa eka nkavelo wa vona wa mali ya tiko leyi hlengeletiweke tiko hinkwaro, kumbe ku suka eka minkavelo yin’wana va nyikiweke yona ku huma eka mali ya tiko ya mfumo wa rixaka. Hi ndlela yeleyo, ku hava xiboho ehenhla ka mfumo wa rixaka xo ririsa Swifundzankulu kumbe timasipala lava va nga hlengeleteki mali ya tiko ku ringanana na ku fambisana na matimba ya tona yo kota ku kondletela no kuma timali ta nkwama na mali ya swibalo.
- Nkavelo leri ringaneleke wa xifundzankulu eka mali ya tiko leyi hlengeletiweke wu fanele ku hundziseriwa eka xifundzankulu xelexo hi ku hatlisa naswona wu nga hungutiwangi, handle ka loko ku hundzisela koloko ku yimisiwile hi ku landza xiyenge xa 216.
- Xifundzankulu xi fanele ku tiendlela xona n’wina swihlovo swihi na swihi leswi xi swi lavaka, hi ku landza kungu ra vumbiwa ra xona ra xifundzankulu, swihlovo swo tlhandlekela ehenhla ka swilaveko swa xona leswi languteriwele eka Vumbiwa leri.
228. Swibalo swa Swifundzankulu
- Huvo yo endla milawu ya Xifundzankulu yi nga veka –
- swibalo, mindzuvo, kumbe swibalo swa nhundzu handle ka xibalo xa swiamukelwa, xibalo xa nkoka wa nkavo (VAT) xibalo xa swixavisiwa xo angarhela (GST), mimpimo ya tihakelo ta nhundzu, kumbe swibalo swa swixavisiwa swo huma ematikweni mambe; na
-
tihakelelo to tlhandlekela leti ringananaka (flat-rate) eka timali ta xibalo xihi na xihi, ndzuvo kumbe xibalo xa swixavisiwa swo huma ematikweni mambe leswi barisiwaka hi milawu ya tiko, handle ka timali ta xibalo leti hlengeletiweke ta xibalo xa swiamukelwa swa tikhamphani, xibalo xa nkoka wa nxavo (VAT), mimpimo ya tihakelo ta nhundzu, kumbe swibalo swa nhundzu yo hlayisiwa.
[Ndzimana (b) yi siviwile hi x. 9 xa Nawu wo Cinca Vumbiwa wa Vunkombo wa 2001.]
- Matimba ya mimfumo ya Swifundzankulu yo veka swibalo, mindzuvo, swibalo swa nhundzu na tihakelo to tlhandlekela –
- a ma fanelanga ku tirhisiwa hi ndlela leyi hi xiviri na hi ndlela yo ka yi nga twali yi onhiselaka milawu ya matirhelo ya ikhonomi ya rixaka, migingiriko ya ikhonomi ku tsemakanya mindzilekano ya Swifundzankulu kumbe ku fambafambisiwa ka nhundzu eka tiko hinkwaro, vutirheri, nkavelo nkulu kumbe mitirho; naswona
- swi fanele ku lawuriwa hi ku landza Nawu wa Palamende, lowu wu nga ha vekiwaka ku va nawu ntsena endzhaku ka loko swibumabumelo swihi na swihi swa Khomixini ya Timali na Minkwama swi kambisisiwile.
[Siku ro sungula ku tirha ra x. 228: 1 Sunguti 1998.]
229. Matimba ya timali ta timasipala na mitirho
- Ehansi ka xiyengentsongo (2), (3) na (4), masipala a nga ha veka –
- tihakelelo ehenhla ka nhundzu, na xibalo xa swimakiwa swa laha tikweni hi ku yimela masipala; naswona
- ku ya hi milawu yo endliwa ya tiko, a nga ha veka swibalo swin’wana, mindzuvo na swibalo swa nhundzu leswi yelanaka na mfumo wa xikaya kumbe nkhetekano wa mfumo wa xikaya laha ku welaka masipala, kambe masipala a nga fanelanga ku veka xibalo xa nkoka wa nxavo (VAT) xibalo xa swixavisiwa xo angarhela (GST) kumbe xibalo xa nhundzu yo tundziwa.
- Matimba ya masipala yo hakerisa xibalo eka mpahla, ku engetela hakelo ya mphakelo leyi nyikiwaka hi masipala, kumbe swibalo swin’wana, xibalo xa nhundzu –
- a swi fanelanga ku endliwa hi ndlela yin’wana leswaku hi ndlela yo ka yi nga twali swi va na vuciva eka mafambiselo ya bindzu swi hundza mpimelo wamasipala, kumbe ntleketlo wa swilo swa rixaka, mitirhelo kumbe ntirho;nakona
- yi nga ha khulukisiwa hi mafumo wa milawu wa tiko.
- Loko timasipala vambirhi va ri na matimba yo ringana ya xibalo xa vanhu na mitirho hi tlhelo ra ndhawo yin’we, ku avanyisa ko ringana ka matimba walawo na mitirho swi fanele ku endliwa hi ku landza mfumo wa milawu wa tiko. Ku avanyisa ku nga ha endliwa ntsena endzhaku ko languta swipimelo leswi landzelaka -
- Ku laveka ko landza tindlela letinene ta xibalo.
- Matimba na mitirho leyi endliwaka hi masipala un’wana na un’wana.
- Vundzeni bya xibalo xa tiko xa masipala un’wana na un’wana.
- Ku pfuna na vuswikoti byo endla swibalo, mindzavo na swibalo swa nhundzu.
- Vululami.
- Ku hava lexi sivelaka, eka Xiyenge lexi exikarhi ka timasipala lava nga na matimba ya xibalo na mitirho endhawini yin’we.
-
Mfumo wa milawu wa Tiko lowu kombisiweke eka Xiyenge lexi wu nga ha tirha ntsena endzhaku ka loko mfumo lowu nga kondleteriwa na Khomixini ya Timali na Swibalo swi tekeriwe enhlokweni.
[Siku ro sungula ku tirja ra x.229: 1 Sunguti 1998.]
230. Timali to lomba ta Swifundzankulu
- Xifundzankulu xi nga tlakusa ku lombisa timali kumbe tihakelo nkulu hi ku landza milawu ya Palamende, kambe timali leti ti nga tlakusiwa ntsena loko swi boha ku fikelela xikongomelo xo karhi xa timali.
-
Milawu ya Palamende leyi boxiweke eka xiyengentsongo xa (1) yi nga tirhisiwa ntsena endzhaku ka swiringanyeto swihi na swihi swa Khomixini ya Timali na Timhaka ta Timali swi langutisiwile.
[X. 230 xi siviwile hi x.10 xa Nawu wo Cinca Vumbiwa wa Vunkombo wa 2001.]
230A. Timali to lomba ta timasipala
- Huvo ya Masipala, hiku landza swipimelo swa Palamende ya tiko yi -
- tlakusa timali to lomba timali kumbe tihakelo nkulu ta masipala, kambe timali leti ti nga tlakusiwa ntsena loko swi boha ku fikelela xikongomelo xo karhi xa timali; na.
- tiboha no va Huvo ya vumundzuku eka ku endla vulawuri bya Palamende na huvonkulu ku kuma timali to lomba kumbe vuvekisi eka masipala.
-
Milawu ya tiko leyi vuriwaka eka xiyengentsongo xa (1) yi nga ha vekiwa ntsena endzhaku ka loko swibumabumelo swihi na swihi swa Khomixini ya Timali na Minkwama swi kambisisiwile.
[X. 230A xi nghenisiwile hi x.17 xa Nawu wo Cinca Vumbiwa wa Vutsevu wa 2001.]


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Tikronika 2:1-55
2 Lava a ku ri vana va Israyele:+ Ruveni,+ Simiyoni,+ Levhi+ na Yuda,+ Isakara+ na Zebuloni,+2 Dani,+ Yosefa+ na Benjamini,+ Neftali,+ Gadi+ na Axere.+3 Vana va Yuda a ku ri Ere+ na Onani+ na Xela.+ Lava vanharhu u velekeriwe vona hi n’wana wa Xuwa, lowa Mukanana. Ere mativula ya Yuda a va wo biha ematihlweni ya Yehovha, lerova a n’wi dlaya.+4 Kutani Tamari+ nhlomi yakwe hi yona leyi n’wi velekeleke Faresi+ na Zara. Vana va Yuda hinkwavo a va ri ntlhanu.5 Vana va Faresi a ku ri Hezroni na Hamula.+6 Vana va Zara+ a ku ri Zimri, Ethani, Hemani, Kalkolo na Dara.+ A va ri ntlhanu hinkwavo ka vona.7 Vana va Karimi+ a ku ri Akari la tiseke khombo ehenhla ka Israyele,+ la endleke xiendlo xo pfumala ku tshembeka malunghana ni nchumu lowu nyikeriweke endzovisweni.+8 Vana va Ethani+ a ku ri Azariya.9 Vana va Hezroni+ lava a velekeriweke vona a ku ri Yeramiyele+ na Rhamu+ na Kelubayi.10 Loko ku ri Rhamu, u ve tata wa Aminadaba.+ Aminadaba na yena u ve tata wa Nasoni+ lowa ndhuna ya vana va Yuda.11 Nasoni na yena u ve tata wa Salma.+ Salma u ve tata wa Bowasi.+12 Bowasi u ve tata wa Obede.+ Obede yena a va tata wa Yese.+13 Yese na yena u ve tata wa mativula yakwe Eliyabu,+ Abinadaba+ a va wa vumbirhi, Ximeya+ a va wa vunharhu,14 Nethanele a va wa vumune, Rhadayi a va wa vuntlhanu,15 Ozeme a va wa vutsevu, Davhida+ a va wa vunkombo.16 Vamakwavo va xisati a ku ri Seruya na Abigayele;+ vana va Seruya a ku ri Abixayi,+ Yowabu+ na Asahele,+ va ri vanharhu.17 Loko ku ri Abigayele, u veleke Amasa;+ tata wa Amasa a ku ri Yetere+ lowa Muiximayele.18 Loko ku ri Kalebe n’wana wa Hezroni,+ u ve tata wa vana hi Azuba nsati wakwe na hi Yeriyoti; vana vakwe hi lava: Yexere, Xobabu na Aridoni.19 Eku heteleleni Azuba a fa. Kutani Kalebe a titekela Efurata,+ loyi hi ku famba ka nkarhi a n’wi velekeleke Huru.+20 Huru yena a va tata wa Uri.+ Uri a va tata wa Bezalele.+21 Endzhaku ka sweswo Hezroni a tivana ni n’wana wa Makiri+ tata wa Giliyadi.+ U n’wi teke a ri ni malembe ya 60 hi vukhale, kambe u n’wi velekele Segubu.22 Segubu yena a va tata wa Yayiri,+ loyi a veke ni miti+ ya 23 etikweni ra Giliyadi.23 Endzhaku Gexura+ na Siriya+ va teka Havhoti-yayiri+ eka vona, na Kenati+ ni swimitana leswi swi titshegeke ha wona, miti ya 60. Lava hinkwavo a ku ri vana va Makiri tata wa Giliyadi.24 Endzhaku ka ku fa ka Hezroni+ eKalebe-efrata, Abiya loyi a a ri nsati wa Hezroni, u n’wi velekele Axuri tata wa Tekowa.+25 Vana va Yeramiyele+ lowa mativula ya Hezroni a ku ri Rhamu+ mativula ya Buna na Oreni na Ozeme, Ahiya.26 Yeramiyele a va ni nsati un’wana, loyi vito rakwe a ku ri Atara. A a ri mana wa Onamu.27 Vana va Rhamu+ lowa mativula ya Yeramiyele a ku ri Maza, Yamini na Ekere.28 Vana va Onamu+ a ku ri Xamayi na Yada. Vana va Xamayi a ku ri Nadabu na Abixuri.29 Vito ra nsati wa Abixuri a ku ri Abihayili, loyi hi ku famba ka nkarhi a n’wi velekeleke Ahabana na Molidi.30 Vana va Nadabu+ a ku ri Selede na Apayimi. Kambe Selede u fe a nga ri na vana.31 Vana va Apayimi a ku ri Ixi. Vana va Ixi a ku ri Xexani;+ vana va Xexani, Ahilayi.32 Vana va Yada makwavo wa Xamayi a ku ri Yetere na Yonathani. Kambe Yetere u fe a nga ri na vana.33 Vana va Yonathani a ku ri Pelethi na Zaza. Lava a va ri vana va Yeramiyele.34 Xexani+ a nga vanga ni vana va majaha, kambe u ve ni vana va vanhwanyana. Xexani a a ri ni nandza+ wa Muegipta loyi vito rakwe a ku ri Jara.35 Kutani Xexani a nyiketa n’wana wakwe eka Jara nandza wakwe a va nsati wakwe, loyi hi ku famba ka nkarhi a n’wi velekeleke Atayi.36 Atayi yena a va tata wa Natani. Natani yena a va tata wa Zabada.+37 Zabada yena a va tata wa Efulali. Efulali yena a va tata wa Obede.38 Obede yena a va tata wa Yehu. Yehu yena a va tata wa Azariya.39 Azariya yena a va tata wa Helese. Helese yena a va tata wa Eliyasa.40 Eliyasa yena a va tata wa Sisimayi. Sisimayi yena a va tata wa Xalumu.41 Xalumu yena a va tata wa Yekamiya. Yekamiya yena a va tata wa Elixama.42 Vana va Kalebe+ makwavo wa Yeramiyele a ku ri Mexa mativula yakwe, loyi a a ri tata wa Sifi, ni vana va Marixa tata wa Hebroni.43 Vana va Hebroni a ku ri Kora, Tapuwa, Rekemu na Xema.44 Xema yena a va tata wa Rahamu tata wa Yorikeyama. Rekemu yena a va tata wa Xamayi.45 N’wana wa Xamayi a ku ri Mawoni; Mawoni a a ri tata wa Beta-suru.+46 Loko ku ri Efa nsati lontsongo wa Kalebe, u veleke Harani, Mosa na Gazeze. Loko ku ri Harani, u ve tata wa Gazeze.47 Vana va Yahadayi a ku ri Regemu, Yohatama, Gexani, Peleti, Efa na Xafu.48 Loko ku ri Maka nsati lontsongo wa Kalebe, u veleke Xebere na Tirana.49 Hi ku famba ka nkarhi u veleke Xafu tata wa Madimana,+ Xevha tata wa Makabena ni tata wa Gibeya.+ N’wana wa Kalebe+ wa nhwanyana a ku ri Akisa.+50 Lava va ve vana va Kalebe.Vana va Huru+ lowa mativula ya Efurata:+ Xobali+ tata wa Kiriyati-yeyarimi,+51 Salma tata wa Betlehema,+ Harefi tata wa Beta-gadere.52 Xobali+ tata wa Kiriyati-yeyarimi u ve ni vana: Harowa, hafu ya Menuhoti.53 Mindyangu ya Kiriyati-yeyarimi a ku ri Vaitira+ ni Vaputu ni Vaxumati ni Vamixirayi. Vasora+ ni Vaexitawoli+ va hume eka lava.54 Vana va Salma a ku ri Betlehema+ ni Vanetofa,+ Atiroto-beta-yowabu ni xiphemu xa Vamanahate, lava va Vasora.55 Mindyangu ya vatsari lava a va tshama eYabese+ a ku ri Vatira, Vaximeyi ni Vasuka. Lava a ku ri Vakena+ lava a va huma eka Hamata tata wa yindlu ya Rekabi.+


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 25:1-55
25 Yehovha a ya emahlweni a byela Muxe eNtshaveni ya Sinayi a ku:2 “Byela vana va Israyele u ku eka vo-na, ‘Loko mi hetelela mi fika etikweni leri ndzi mi nyikaka rona,+ tiko ri fanele ri hlayisa savata ya Yehovha.+3 U ta byala mbewu ensin’wini ya wena malembe ya tsevu, kutani u ta tshena nsimu ya wena ya vhinya malembe ya tsevu, naswona u fanele u hlengeleta ntshovelo wa tiko.+4 Kambe hi lembe ra vunkombo ku ta va ni savata ya ku wisa ka tiko+ hilaha ku heleleke, savata ya Yehovha. U nga tshuki u byala mbewu ensin’wini ya wena, naswona u nga tshuki u tshena nsimu ya wena ya vhinya.5 Mbewu leyi halakeke entshovelweni wa wena yi mila u nga tshuki u yi tshovela, naswona madiriva ya murhi wa wena wa vhinya lowu nga tsheniwangiki u nga tshuki u ma hlengeleta. Ku fanele ku va ni lembe ra ku wisa ka tiko hilaha ku heleleke.6 Kutani savata ya tiko yi fanele yi mi nyika swakudya, wena ni hlonga ra wena ra xinuna ni ra xisati ni mutirhi wa wena la thoriweke ni nhlapfa leyi tshamaka na wena, lava va luveleke eka wena,7 ni xifuwo xa wena ni xivandzana lexi nga etikweni ra rikwenu. Ntshovelo hinkwawo wu ta va swakudya.8 “‘U fanele u hlaya malembe ya tisavata ta nkombo, malembe ya nkombo ma andzisiwe hi nkombo, kutani masiku ya malembe ya tisavata ta nkombo ma fanele ma ringana malembe ya 49 eka wena.9 U fanele u pfumisa+ nanga leyi pfumaka swi twala ngopfu hi n’hweti ya vunkombo hi siku ra vukhume ra n’hweti;+ n’wina mi ta pfumisa nanga etikweni hinkwaro ra n’wina hi siku ra ku kombela ku rivaleriwa.+10 Mi fanele mi hlawulekisa lembe ra vu-50, mi huwelela ntshunxeko etikweni, eka vaaki+ hinkwavo va rona. Ri ta va Yubili+ eka n’wina, kutani un’wana ni un’wana wa n’wina u fanele a tlhelela endzhakeni yakwe naswona un’wana ni un’wana a tlhelela endyangwini wakwe.+11 Lembe rero ra vu-50 ri ta va Yubili eka n’wina.+ Mi nga tshuki mi byala mbewu kumbe mi tshovela leswi kuleke etikweni swi huma eka mbewu leyi halakeke kumbe mi hlengeleta madiriva ya mirhi ya vhinya+ ya rona leyi nga tsheniwangiki.12 Hikuva i Yubili. Yi fanele yi va nchumu wo kwetsima eka n’wina. Ensin’wini mi nga ha dya leswi tiko ri swi humesaka.+13 “‘Un’wana ni un’wana u fanele a tlhelela endzhakeni+ yakwe hi lembe leri ra Yubili.14 Kutani loko mo tshuka mi xavisela nakuloni xo karhi kumbe mi xava evokweni ra nakuloni, mi nga tshuki mi endlelana xihoxo.+15 U ta xava eka nakuloni hi ku landza nhlayo ya malembe lama taka endzhaku ka Yubili; u ta ku xavisela+ hi ku landza malembe ya ntshovelo.16 U ta tlakusa ntsengo+ wa nxavo wa wona hi ku ya hi ku tala ka malembe, naswona u ta hunguta ntsengo wa nxavo wa wona hi ku ya hi vutsongo bya nhlayo ya malembe, hikuva u ku xavisela nhlayo ya ntshovelo.17 Kutani un’wana ni un’wana a nga tshuki a endlela nakulobye+ xihoxo, mi fanele mi chava Xikwembu+ xa n’wina, hikuva hi mina Yehovha Xikwembu+ xa n’wina.18 Hikwalaho mi fanele mi hetisisa milawu ya mina naswona mi fanele mi hlayisa swiboho swa mina swa vuavanyisi, mi fanele mi swi hetisisa. Kunene mi ta tshama etikweni mi sirhelelekile.+19 Hakunene tiko ri ta humesa mihandzu+ ya rona, kunene mi ta dya mi xurha naswona mi ta tshama mi sirhelelekile eka rona.+20 “‘Kambe loko mo tshuka mi ku: “Hi ta dya yini elembeni ra vunkombo hikwalaho ka leswi hi nga ta va hi nga yi byali mbewu kumbe ku hlengeleta ntshovelo wa hina?”+21 emhakeni yoleyo, kunene hi lembe ra vutsevu ndzi ta mi rhumelela nkateko wa mina, kutani rona ri ta tswala ntshovelo wa rona wa malembe manharhu.+22 Kutani mi fanele mi byala mbewu hi lembe ra vunhungu naswona mi fanele mi dya ntshovelo wa khale kukondza ku va lembe ra vukaye. Mi ta dya ntshovelo wa khale kukondza ntshovelo wa rona wu va kona.23 “‘Hikwalaho tiko ri nga tshuki ri xaviseriwa makumu,+ hikuva tiko i ra mina.+ Hikuva n’wina mi valuveri ni vahlapfa hi ku ya hi langutelo ra mina.+24 Kutani etikweni hinkwaro leri nga ndzhaka ya n’wina mi ta nyika tiko lunghelo ra ku ri kutsula.+25 “‘Loko makwenu o tshuka a va xisiwana kutani a boheka ku xavisa ndzhaka yakwe yin’wana, mukutsuri la nga xaka ra yena lerikulu u fanele a ta a kutsula leswi makwavo a swi xaviseke.+26 Loko munhu un’wana ni un’wana a nga ri na mukutsuri ivi voko rakwe ri pindzula kutani a kuma leswi ringaneke ku swi kutsula,27 na yena u fanele a hlayela malembe ya ku sukela loko a swi xavisile naswona u fanele a tlherisela mali leyi salaka eka munhu loyi a n’wi xaviseleke, kutani u fanele a tlhelela endzhakeni yakwe.+28 “‘Kambe loko voko rakwe ri nga kumi leswi ringaneke leswaku a n’wi tlherisela swona, leswi a swi xaviseke swi fanele swi tshama swi ri evokweni ra muxavisi ku fikela lembe+ ra Yubili; kutani swi fanele swi huma hi Yubili, yena u fanele a tlhelela endzhakeni+ yakwe.29 “‘Kutani loko munhu o tshuka a xavisa yindlu yo tshama eka yona leyi nga emutini lowu rhendzeriweke hi rirhangu, mfanelo yakwe ya ku yi kutsula na yona yi fanele yi ya emahlweni ku fikela loko lembe leri a yi xaviseke ha rona ri hela; mfanelo yakwe ya ku yi kutsula+ yi ta ya emahlweni lembe hinkwaro.30 Kambe loko yo ka yi nga kutsuriwi ku nga si hela lembe leri heleleke eka yena, yindlu leyi nga emutini lowu nga ni rirhangu yi fanele yi tshama hilaha ku nga riki na makumu, yi ri rifuwo ra muxavisi wa yona hi nkarhi wa switukulwana swa yena. Yi nga tshuki yi huma hi Yubili.31 Hambiswiritano, miti leyi nga rhendzeriwangiki hi rirhangu yi ta tekiwa yi ri xiphemu xa ndhawu ya tiko. Mfanelo ya ku kutsula+ yi ta tshama yi ri kona eka yona, naswona yi ta huma hi Yubili.+32 “‘Loko ku ri miti ya Valevhi ni tindlu ta miti ya ndzhaka+ ya vona, mfanelo ya ku kutsula yi ta tshama yi ri kona hilaha ku nga riki na makumu eka Valevhi.+33 Kutani laha rifuwo ra Valevhi ri nga kutsuriwangiki kona, yindlu leyi xavisiweke emutini wa ndzhaka yakwe na yona yi fanele yi huma hi Yubili;+ hikuva tindlu ta miti ya Valevhi i ndzhaka ya vona exikarhi ka vana va Israyele.+34 Ku tlula kwalaho, nhova ya madyelo+ ya miti ya vona a yi nge xavisiwi, hikuva i ndzhaka ya hilaha ku nga riki na makumu eka vona.35 “‘Kutani loko makwenu o tshuka a va xisiwana ivi a pfumala mali a ri ekusuhi na wena,+ u fanele u n’wi seketela.+ Ku fana ni muluveri ni nhlapfa,+ u fanele a hambeta a hanya na wena.36 U nga tshuki u lava ntswalo eka yena kumbe u bindzula ha yena,+ kambe u fanele u chava Xikwembu+ xa wena; kutani makwenu u fanele a hanya na wena.37 U nga tshuki u n’wi nyika mali ya wena hi ntswalo,+ naswona u nga tshuki u nyika swakudya swa wena hi ku bindzurisa.38 Hi mina Yehovha Xikwembu xa n’wina, loyi a mi humeseke etikweni ra Egipta leswaku a mi nyika tiko ra Kanana,+ leswaku ndzi tikombisa ndzi ri Xikwembu+ xa n’wina.39 “‘Kutani loko makwenu o tshuka a va xisiwana a ri ekusuhi na wena ivi a boheka ku tixavisa eka wena,+ u nga tshuki u n’wi tirhisa tanihi mutirhi entirhweni wa vuhlonga.+40 U fanele a va na wena ku fana ni mutirhi la thoriweke,+ ku fana ni nhlapfa. U ta ku tirhela ku fikela lembe ra Yubili.41 Kutani u fanele a huma eka wena, yena ni vana vakwe lava a nga na vona, u fanele a tlhelela endyangwini wa ka vona, naswona u fanele a tlhelela endzhakeni ya vatata wakwe.+42 Hikuva i mahlonga ya mina lawa ndzi ma humeseke etikweni ra Egipta.+ Va nga tshuki va tixavisa hilaha hlonga ri xavisiwaka hakona.43 U nga tshuki u n’wi kandziyela hi tihanyi,+ u fanele u chava Xikwembu+ xa wena.44 Loko ku ri hlonga ra wena ra xinuna ni ra xisati leri vaka ra wena ri huma ematikweni lama rhendzeleke vanhu va ka n’wina, u nga xava hlonga ra xinuna ni ra xisati eka wona.45 Ni le ka vana va vahlapfa lava luveleke eka n’wina,+ u nga ha xava eka vona ni le ka mindyangu ya vona leyi mi nga na yona, lava va tswaleriweke vona etikweni ra n’wina; va ta va ndzhaka ya n’wina.46 Kutani mi fanele mi va hundzisela va ri ndzhaka eka vana va n’wina lava taka endzhaku ka n’wina, leswaku va va fuwa va va ndzhaka ya hilaha ku nga riki na makumu.+ Mi nga ha va tirhisa va ri vatirhi, kambe mi nga tshuki mi va kandziyela hi tihanyi+ vamakwenu, vana va Israyele, un’wana ehenhla ka un’wana.47 “‘Kambe loko voko ra muluveri kumbe ra nhlapfa, loyi u nga na yena ro tshuka ri fuwa, kutani makwenu loyi a nga ekusuhi na yena a va xisiwana ivi a fanela hi ku tixavisa eka muluveri kumbe eka nhlapfa, lava u nga na vona kumbe eka xirho xa ndyangu wa muluveri,48 endzhaku ka loko a tixavisile,+ mfanelo ya ku kutsula yi ta tshama yi ri yakwe.+ Un’wana wa vamakwavo a nga ha n’wi kutsula.+49 Kumbe makwavo wa tata wakwe kumbe n’wana wa makwavo wa tata wakwe a nga n’wi kutsula, kumbe xaka rihi ni rihi rakwe hi tlhelo ra nyama,+ un’wana wa ndyangu wakwe a nga n’wi kutsula.“‘Kumbe loko voko rakwe ri fuwile, u fanele a tlhela a tikutsula.+50 Kutani u fanele a hlayela ni muxavisi wakwe ku sukela elembeni leri a tixaviseke eka yena ha rona ku ya fika elembeni ra Yubili,+ mali leyi a xavisiwaka ha yona yi fanele yi fambisana ni nhlayo ya malembe.+ U ta hambeta a n’wi tirhela masiku yo kota ya muthoriwa.+51 Kambe loko ka ha ri ni malembe yo tala, u ta hakela mali ya hakelo ya ku kutsuriwa kakwe ya mpimo wa wona hi mali leyi a xaviweke hi yona.52 Kambe loko ku sele malembe ma nga ri mangani leswaku ku fika lembe ra Yubili,+ u fanele a tihlayela wona. Hi ku landza mpimo wa malembe yakwe u ta hakela hakelo ya ku kutsuriwa kakwe.53 U ta tshama na yena ku fana ni mutirhi la thoriweke+ lembe ni lembe. A nge n’wi kandziyeli hi tihanyi+ ematihlweni ya wena.54 Hambiswiritano, loko a nga ta swi kota ku tikutsula eswiyin’weni leswi, u fanele a huma hi lembe ra Yubili,+ yena ni vana vakwe lava a nga na vona.55 “‘Hikuva vana va Israyele i mahlonga eka mina. I mahlonga+ ya mina lawa ndzi ma humeseke etikweni ra Egipta.+ Hi mina Yehovha Xikwembu+ xa n’wina.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tihosi 18:1-37
18 Hezekiya+ n’wana wa Akazi+ hosi ya Yuda a va hosi hi lembe ra vunharhu ra Hoxeya+ n’wana wa Elaha hosi ya Israyele.2 A a ri ni malembe ya 25 hi vukhale loko a sungula ku fuma, u fume eYerusalema malembe ya 29. Vito ra mana wakwe a ku ri Abiya n’wana wa Zakariya.+3 A hambeta a endla leswi lulameke ematihlweni ya Yehovha,+ hi ku landza hinkwaswo leswi Davhida kokwa wakwe a swi endleke.+4 Hi yena la suseke tindhawu leti tlakukeke,+ a tshovelela tinsika to kwetsima,+ a tsema mhandzi yo kwetsima,+ a pfotlosela nyoka ya koporo+ leyi Muxe a yi endleke;+ hikuva ku ta fikela emasikwini wolawo, vana va Israyele a va hambeta va mbulukisa xitlhavelo+ eka yona, a yi vitaniwa nyoka ya xifaniso xa hava ya koporo.+5 A a tshemba Yehovha Xikwembu xa Israyele;+ kutani endzhaku ka yena a ku vanga na munhu la faneke na yena exikarhi ka tihosi hinkwato ta Yuda,+ hambi ku ri lava a va ri emahlweni ka yena.+6 U hambete a namarhela Yehovha.+ A nga hambukanga eku n’wi landzeleni, kambe u ye emahlweni a hlayisa swileriso swakwe leswi Yehovha a swi leriseke Muxe.+7 Yehovha a va na yena.+ Kun’wana ni kun’wana laha a a ya kona, a a endla hi vutlhari;+ u yi xandzukerile hosi ya Asiriya, a nga yi tirhelanga.+8 Hi yena la dlayeke Vafilisita+ ku ya fika eGaza+ ni le tindhawini ta wona, ku suka exihondzweni+ xa varindzi ku ya fika emutini lowu tiyisiweke.9 Hi lembe ra vumune ra Hosi Hezekiya, ku nga lembe ra vunkombo ra Hoxeya+ n’wana wa Elaha hosi ya Israyele, Xalmanezere+ hosi ya Asiriya a fika ku ta lwa na Samariya ni ku wu rhendzela.+10 Kutani va wu teka+ eku heleni ka malembe manharhu; hi lembe ra vutsevu ra Hezekiya, ku nga lembe ra vukaye ra Hoxeya hosi ya Israyele, Samariya wu tekiwa.+11 Endzhaku ka sweswo hosi ya Asiriya+ yi yisa Israyele evukhumbini+ le Asiriya, yi va tshamisa eHala+ ni le Habori+ enambyeni wa Gozana+ ni le mitini ya Vameda,+12 hikwalaho ka leswi va nga ri yingisangiki+ rito ra Yehovha Xikwembu xa vona, kambe va hambete va tlula ntwanano wakwe,+ ni hinkwaswo leswi Muxe+ nandza wa Yehovha a va leriseke swona.+ A va swi yingisanga hambi ku ri ku swi endla.13 Hi lembe ra vu-14 ra Hosi Hezekiya, Senakeribi+ hosi ya Asiriya+ a tlhandluka ku ta hlasela miti hinkwayo leyi tiyisiweke ya Yuda, kutani a yi teka.14 Hiloko Hezekiya hosi ya Yuda a rhumela rito eka hosi ya Asiriya le Lakixi, a ku: “Ndzi dyohile. Tlhela, u nga lwi na mina. Xin’wana ni xin’wana lexi u nga ta ndzi sindzisa xona ndzi ta xi rhwala.”+ Kutani hosi ya Asiriya yi lava titalenta ta silivhere ta 300, ni titalenta ta nsuku ta 30+ eka Hezekiya hosi ya Yuda.15 Hikwalaho Hezekiya a n’wi nyika silivhere hinkwayo leyi a yi kumeka endlwini ya Yehovha+ ni le xumeni xa yindlu ya hosi.+16 Hi nkarhi wolowo Hezekiya a susa tinyangwa ta tempele ya Yehovha+ ni marimba lawa Hezekiya hosi ya Yuda a a ma namekile,+ a swi nyika hosi ya Asiriya.17 Hosi ya Asiriya+ yi rhuma Tartani+ na Rabusarisi na Rabuxake+ va suka eLakixi+ va ya eka Hosi Hezekiya le Yerusalema, va ri ni vandla lerikulu ra nyimpi, leswaku va tlhandluka va fika eYerusalema. Kutani va tlhandluka va ya yima va nga fambi empfelelweni+ wa xidziva xa le henhla,+ lexi xi nga egondzweni lerikulu ra nsimu ya muhlantswi.+18 Va sungula ku huwelela hosi, kambe Eliyakimi+ n’wana wa Hilkiya a huma a ta eka vona, loyi a a lawula vandyangu, na Xebhina+ lowa matsalana na Yowa n’wana wa Asafa mutsari wa timhaka.19 Hikwalaho Rabuxake+ a ku eka vona: “Ndzi kombela mi byela Hezekiya mi ku, ‘Hosi leyikulu,+ hosi ya Asiriya yi te: “Wo va yini ntshembo lowu u tshembeleke eka wona?+20 Wena u te (kambe i rito ra nomu), ‘Ku ni makungu+ ni matimba ya nyimpi.’ Kutani i mani loyi u n’wi tshembeke, leswi u ndzi xandzukeleke?+21 Waswivo, u tshembe ku seketeriwa hi rihlanga leri ri pfotlokeke,+ ku nga Egipta,+ leri loko munhu o titshega ha rona, kunene ri nga nghenaka exandleni xakwe ri xi tlhava. Faro+ hosi ya Egipta u tano eka hinkwavo lava va n’wi tshembaka.22 Loko mo ndzi byela, mi ku, ‘Hi tshembe+ Yehovha+ Xikwembu xa hina,’ xana a hi yena loyi tindhawu takwe leti tlakukeke+ ni tialitari takwe swi susiweke hi Hezekiya,+ kasi u byela Yuda na Yerusalema a ku, ‘Mi fanele mi nkhinsama emahlweni ka alitari leyi eYerusalema’?”’+23 Kutani, sweswi ndzi kombela u hlambanya eka hosi yanga,+ hosi ya Asiriya, ndzi ku nyika tihanci ta 2 000 ku vona loko u ta swi kota ku kuma vanhu lava nga ta ti gada.+24 Kutani, xana u nga xi tlherisisa ku yini xikandza xa ndhuna-nkulu yin’we ya malandza lamatsongo ya hosi yanga,+ kasi wena, u tshemba Egipta leswaku u kuma makalichi+ ni vagadi va tihanci?+25 Xana a ndzi pfumeleriwanga hi Yehovha leswaku ndzi ta hlasela ndhawu leyi ndzi yi lovisa? Yehovha u ndzi byele a ku,+ ‘Tlhandluka u hlasela tiko leri, u fanele u ri lovisa.’”26 Hiloko Eliyakimi+ n’wana wa Hilikiya na Xebhina+ na Yowa+ va ku eka Rabuxake:+ “Hi kombela u vulavula ni malandza ya wena hi ririmi ra le Siriya,+ hikuva ha swi twa; u nga vulavuli na hina hi ririmi ra Vayuda+ etindleveni ta vanhu lava nga erirhangwini.”27 Kambe Rabuxake a ku eka vona: “Xana hosi yanga yi ndzi rhume ku vula marito lawa eka hosi ya n’wina ni le ka n’wina? Xana a hi le ka vanhu lava tshameke ehenhla ka rirhangu, leswaku va dya thyaka+ ra vona, va nwa mixixito ya vona swin’we na n’wina?”+28 Hiloko Rabuxake a yima, a huwelela hi rito lerikulu hi ririmi ra Vayuda;+ a ya emahlweni a vulavula a ku: “Twanani rito ra hosi leyikulu,+ hosi ya Asiriya.29 Hosi yi te, ‘Mi nga pfumeli ku xisiwa hi Hezekiya, hikuva a nge swi koti ku mi kutsula evokweni ra mina.+30 Naswona mi nga pfumeli Hezekiya a mi endla mi tshemba Yehovha,+ a ku: “Kunene Yehovha u ta hi kutsula,+ naswona muti lowu a wu nge nyiketiwi evokweni ra hosi ya Asiriya.”+31 Mi nga n’wi yingisi Hezekiya; hikuva hosi ya Asiriya yi te: “Tinyiketeni eka mina, mi ta eka mina kutani un’wana ni un’wana a dya emurhini wakwe wa vhinya ni un’wana ni un’wana a dya enkuweni wakwe,+ un’wana ni un’wana a nwa mati exihlobyeni xakwe,+32 kukondza ndzi fika ndzi mi yisa etikweni leri fanaka ni tiko ra n’wina,+ tiko ra koroni ni vhinyo leyintshwa, tiko ra xinkwa+ ni masimu ya vhinya,+ tiko ra mitlhwari leyi nga ni mafurha ni vulombe;+ mi hambeta mi hanya leswaku mi nga fi. Mi nga n’wi yingisi Hezekiya, hikuva wa mi yenga, a ku, ‘Yehovha u ta hi kutsula.’+33 Xana swikwembu swa matiko swi ma kutsurile+ matiko ya swona evokweni ra hosi ya Asiriya?+34 Xana swi kwihi swikwembu swa Hamati+ na Aripadi?+ Xana swi kwihi swikwembu swa Sefaravhayimi,+ Hena+ na Ivha?+ Xana swi n’wi kutsurile Samariya evokweni ra mina?+35 Hi swihi exikarhi ka swikwembu hinkwaswo leswi kutsuleke tiko ra swona evokweni ra mina+ lerova Yehovha a nga kutsula Yerusalema evokweni ra mina?”’”+36 Kutani vanhu va miyela+ va nga n’wi hlamuli nchumu,+ hikuva xileriso xa hosi a xi ku: “Mi nga n’wi hlamuli.”+37 Kambe Eliyakimi+ n’wana wa Hilkiya, loyi a a lawula vandyangu, na Xebhina+ lowa matsalana na Yowa+ n’wana wa Asafa mutsari wa timhaka va ta eka Hezekiya, va handzule tinguvu ta vona hi le xikarhi,+ va n’wi byela marito ya Rabuxake.


text:
MATIKO NI VANHU
Ku Endzela Tiko Ra El Salvador
KWALOMU ka malembe ya 500 lama hundzeke loko vanhu va le Spain va fika etikweni leri sweswi ri vitaniwaka El Salvador, vanhu lava a va tshama endhawini yoleyo a va vitana ndhawu yoleyo leswaku i Cuscatlán, ku nga vito leri vulaka “Tiko ra Ndzalama.” Namuntlha vanhu vo tala va le El Salvador i vatukulu va vanhu va tinxaka leti a ti tshama kwalaho swin’we ni va vahlapfa lava humaka eYuropa.
Vanhu va le El Salvador va tiviwa hi ku gingiriteka ni ku va ni xinghana. Va ni mahanyelo lamanene naswona va xixima. Va pfuxelana hi xichavo loko va nga si sungula mabulo kumbe loko va lava ku sungula bindzu ni van’wana hi ku vula va ku, “Buenos días” (avuxeni) kumbe “Buenas tardes” (inhlikanhi). Entiyisweni, vanhu va le El Salvador lava tshamaka ematiko-xikaya ni le madorobeni lamatsongo va swi teka ku nga ri mahanyelo lamanene ku hundza munhu u nga n’wi xewetanga.
Swakudya swin’wana leswi vanhu va le El Salvador va swi rhandzaka ngopfu i pupusa, ku nga xinkwa xa xirhendzevutana lexi endliwaka hi mapa ya mavele (kumbe ya rhayisi) lexi endzeni ka xona xi cheriwaka chizi ni tinyawa swin’we ni nyama ya nguluve kumbe swilo swin’wana. Ti-pupusa hakanyingi yi dyiwa ni tamati-soso ni curtido, ku nga khavichi leri pfanganisiweke ni tikherotsi, tinyala ni vhiniga leyi nga ni swinyunyeteri. Hambileswi vanhu van’wana va dyaka pupusa hi mukwana ni foroko kambe hi xintu yi dyiwa hi mavoko.
XANA A WU SWI TIVA? El Salvador ri vitaniwa tiko ra tivholkheno. Ku ni tivholkheno leti tlulaka 20, leti tin’wana ta tona ta ha bulukaka. Boboma ra Los Tercios ri khuluka ehenhla ka maribye yo leha lama veke kona endzhaku ka loko ku buluke vholkheno.
Ku ni Timbhoni ta Yehovha to tlula 38 000 le El Salvador naswona ti hlanganyela emavandlheni ya kwalomu ka 700. Ti dyondzisa vanhu va kwalomu ka 43 000 Bibele hi Xipaniya, Xinghezi ni hi Ririmi ra Mavoko ra le El Salvador.


text:
LESWI HI SWI DYONDZAKA EBIBELENI | ESAYA 52-57
Kreste U Xaniseke Hikwalaho Ka Hina
“A a languteriwa ehansi, a papalatiwa hi vanhu . . . Hi n’wi langute kukota la nga ni khombo, la biweke hi Xikwembu a xanisiwa”
Yesu u languteriwe ehansi a tlhela a hehliwa hi mavunwa. Van’wana a va tshemba leswaku Xikwembu a xi n’wi xupula hi vuvabyi lebyi nyenyetsaka
“Yehovha u tsakele ku n’wi pfotlosa, . . . naswona leswi tsakeriwaka hi Yehovha swi ta humelela evokweni rakwe”
A swi kanakanisi leswaku Yehovha u twe ku vava loko a vona N’wana wakwe a fa. Kambe swi n’wi tsakisile ku vona leswaku Yesu u ni ripfumelo leri tiyeke. Rifu ra Yesu ri nyikele xintshunxo eka mhaka ya Sathana malunghana ni ku tshembeka ka malandza ya Xikwembu kutani ri endla leswaku vanhu lava hundzukaka va kuma mikateko. Xisweswo ri endle leswaku “ku rhandza ka Yehovha” ku hetiseka


text:
Muqombhoti
Muqombhoti i byalwa bya ndhavuko wa Vatsonga lebyi a byi swekiwa hi ku hlanganisa mati, mugayo na comela.Byalwa lebyi loko byi vupfile i bya muhlovo wo basa wo rhomba. Byi nwiwa hi vakhegula na va khalabye, byalwa lebyi byi kombiwa vini va muti tanihi nsumo. Va hlengeletana ehubyeni vanwa. Muqombhoti a wu vabyisi.[1][2]
Maswekelo[Lulamisa | edit source]
Muqombhoti wu swekiwa hi ku sungula u tlhokola mavele, u tshivela ndzilo, kutani u tseleka poto ra mati ri khihlanyana. Loko mati ya vila musweki u nusa mugayo hi xiphaho a chela endzeni ka xirhundzu xi tala,kutani a ya chela endzeni ka xihari/diromu kutani a nusa comela hi xiphaho a chela endzeni ka xihari/diromu. Musweki u ka mati yo vila a cheletela endzeni ka diromu leri anga chela mugayo na comela, kutani musweki a teka mhandze a hakasela. Musweki u cheletela mati lawa a ri karhi a hakasa ku kondza swi vevuka ku fana na bilila/dini.[2]
Loko swi vevukile u swi tshika nkarhiwo ringana awara yin’we swi hola. Loko swi horile, musweki u nusa comela hi ntewana a chela endzeni ka diromu, ivi a hakasela ku kondza swi hlangana. Loko swi hlanganile, u funengeta a swi veka siku hinkwaro. Loko ri xa siku leri landzelaka, u ta funungula a languta loko swi kukumukile, kutani a ringeta loko swi dzunga. Loko swi dzunga swi ta vula leswaku swi ta va swi virile, kasi loko swi nga dzungi, swi ta va swi vula leswaku a swi vilangi, kutani swi ta fanela ku vekiwa nakambe ku fikela loko u swi ringeta swi twala swi dzunga.[2]
Loko swi virile muswekiu ta tseleka poto exitikweni, kutani a teka ndzheko a ka mati endzeni ka diromu reriya hi nga chela mugayo, comela na mati eka rona. Musweki u fanele ku vona leswaku u ka mati ntsena, a nga tshuki a ka na swindlingi. Mati lawa u ya chela endzeni ka poto leri nga xitikweni. Loko mati ya vila u teka swidlingi leswi saleke endzeni ka diromu a cheletela endzeni ka poto a ri karhi u hakasela hi mhandze leswaku swi nga tshweli. Musweki u fanele ku hakasa ku kondza swi phyaphyarha ku fana na mukapu.[2]
Loko swi vupfile u ta vona hi loko swi veka rikoko epotweni.Mukapu lowu wu vitaniwa leswaku i phiriva.Musweki u teka ndzheko a ka mukapu wutsongo endzeni ka poto a wu tota endzeni ka diromu leri a ri ri na ntsuvi ku endlela leswaku ntsuvi lowu nga salela wu suka.[2]
Musweki u fanele ku kelela phiriva endzeni ka poto, a cheletela endzeni ka makhuwana, kutani a ya veka ya hola ku ringana siku. Loko rixa hi xamundzuku, musweki u ta teka phiriva emakhuwaneni a chela endzeni ka diromu, kutani a chela ntewana wa comela a hakasela ku kondza swi hlangana. Loko swi hlanganile a funengeta a veka ku ringana siku. Loko ri xa mundzuku swi ta vonaka hi ku huma khuvi leswaku swi virile. Loko swi virile, a teka sefo ya byalwa a veka ehenhla ka poto, ivi a chela byalwa lebyi nga endzeni ka diromu, kutani a kandza endzeni ka sefo hi mavoko.[2]
Loko musweki a ri karhi a kandza byalwa byi ta wela endzeni ka poto, kutani ku sala masiha endzeni ka sefo. Masiha lawa u ta ma kama ivi a ma chela etlhelo leswaku a ta nyika tinguluve ti dya. Endlelo leri ro kandza endzeni ka sefo hi mavoko ri vuriwa leswaku i ku hluta. Byalwa lebyi nga hlutiwa byi pangeteriwa emakhuwanini, ivi byi nwiwa.Ku tirhisiwa mindzheko ku ka ivi byi cheriwa endzeni ka jomela byi nwiwa.[2]
Mintshaho[Lulamisa | edit source]
- ↑ Murray, Slater. "Umqombothi: Africas original beer". Beerhouse. Retrieved 5 June 2017.
- ↑ 2.0 2.1 2.2 2.3 2.4 2.5 2.6 Nukeri, Emilinah Reginah (2012). "Nkanelo wa yin'wana ya mindhavuko ya ririmi ra Vatsonga hi ku kongomisa eka swakunwa swa ndhavuko". University of Limpopo.


text:
vantshwa
VANTSHWA VA VUTISA
Ndzi Nga Endla Njhani Leswaku Ndzi Lawula Ndlela Leyi Ndzi Titwaka Ha Yona?
Ku cincacinca ka ndlela leyi u titwaka ha yona swi nga tika ku swi lawula. Lexi tsakisaka hileswaku u nga swi kota ku lawula ndlela yoleyo u titwaka ha yona.
LESWI TINTANGHA TA WENA TI SWI VULAKA
Xinamu
Twana leswi vantshwa va swi vulaka malunghana ni vuyelo bya ku va ni xinamu ni bya ku tirhisa nkarhi wa wena hi vutlharhi.
MATLUKA YA XITOLOVETO
Ndlela Yo Langutana Ni Ku Va Ni Xivundza
TIVHIDIYO TA TIPOPAYI
Ndzi Nga Vulavurisana Njhani Ni Vatswari Va Mina?
In this section, the names of some persons quoted have been changed.
SWIVUTISO SWIN'WANA SWA VANTSHWA...
Timhaka Ta Masangu
Vanghana
Ndyangu
Xikolo
Rihanyo
Ku Titiva
Vuhungasi
Swi Kumeka Eka Timagazini Ta Hina
VANTSHWA VA VUTISA
U Nga Endla Yini Loko U Weriwe Hi Khombo?
VANTSHWA VA VUTISA


text:
MUWONELELI—WA TXIGONDO Dezembro wa 2017
Direvhista diya di ni misungo ya timhaka ti ti no gondwa kukhukhela ngu 29 ka Janeiro kala 25 ka Fevereiro wa 2018.
“Na tiziva ti to a na wuka”
Hi nga tsaniseka ngu nzila yihi ti to ku na va ni kuwuka ka vafi mbimo yi yi tako?
Ni ni themba ka Txizimu
Ngu kutxani likholo la Mkristu li di seketetwe ka gondo ya kuwuka ka vafi?
Vaveleki—Vhunani vanana vanu ti to ve va ni “wuzivi awu wu yisako kuhanyiswani”
Vaveleki vo tala va karateka ngako mwanana wawe a txi lava ku tiningetela ni kubhabhatiswa. Va nga va m’vhunisa kutxani mwanana wawe ti to e ‘kula e ya kuhanyiswani’?
Vaphya—‘Thumelani kuhanyiswa kwanu’
Bhabhatiso mbutixamuleli wa hombe, kambe vaphya kha va fanela kuthava mwendo kukuvayilela.
MATIMU
Ni site silo sotshe ni londisela Mkoma
Felix Fajardo a ti ni 16 wa malembe mbimo yi ene a nga tisawulela ku va Mkristu. Se kupinda 70 wa malembe, kambe ene kha tisoli ngu londisela mkongomiso wa Mkoma.
Tixamulo ta siwotiso ta siwotiso sa vagondi
Ina makristu ma fanete me thumisa DIU (Tximaha txi txi vekwako ka txibelekelo) kota nzila yo vhalela kumana txirumbu?


text:
Ndzi Nga Endla Yini Loko Ndzi Ri Ni Xivundza?
Leswi u nga swi endlaka
1. Ehleketa hi vuswikoti bya wena. (2 Vakorinto 11:6) Hambileswi swi nga swinene ku tiva ku tsana ka wena, swi tele ni swilo leswinene leswi u kotaka ku swi endla. Ku tiva vuswikoti bya wena swi ta ku nyika xivindzi xo tshika ku tinyadza ni xo hlula xivundza. Kutani tivutise, ‘I yini leswi ndzi kotaka ku swi endla?’ Anakanya hi vuswikoti byo karhi kumbe timfanelo letinene leti u nga na tona.
2. Khathala swinene hi vanhu van’wana. Sungula hi ku khathala hi vanhu va nga ri vangani. Muntshwa un’wana la vuriwaka Jorge u ri: “
Ku vutisa vanhu leswaku va pfuke njhani kumbe hi ntirho wa vona swa ku pfuna leswaku u va tiva kahle.”
Xitsundzuxo: U nga aki xinghana ni tintangha ta wena ntsena. Vanhu van’wana lava a va ri ni xinghana lexikulu lava ku vulavuriwaka ha vona eBibeleni a va siyana ngopfu hi malembe, vo fana na Rhuti na Nawomi, Davhida na Yonathani, Timotiya na Pawulo. (Rhuti 1:16, 17; 1 Samuwele 18:1; 1 Vakorinto 4:17) Nakambe tsundzuka leswaku loko ku buriwa, vanhu hinkwavo va hlanganyela ebulwini, a ku vulavuli munhu un’we ntsena. Vanhu va rhandza lava yingiselaka hi vurhon’wana. Kutani loko u ri ni tingana, tsundzuka leswaku a wu nge vulavuli u ri wexe.
3. Hlakulela ‘
ntwela vusiwana.’ (1 Petro 3:8, Bibele-Mahungu Lamanene) Hambiloko u nga pfumelelani ni vonelo ra un’wana, lehisa mbilu u n’wi tshika a vulavula. Dzika eka leswi mi pfumelelanaka ha swona. Loko u vona leswaku u fanele u n’wi byela leswaku a wu pfumelelani na yena, n’wi byele hi moya wo rhula ni hi vutlhari.
Xitsundzuxo: Vulavula ni van’wana hi ndlela leyi u nga tsakelaka leswaku va vulavula na wena ha yona. Ku kaneta kumbe ku vungunya swi nga fanelanga, ku rhuketela kumbe ku sola-sola van’wana u tiendla n’wavunene swi ta endla leswaku va ku papalata. Va ta ku rhandza ngopfu loko ‘
marito ya wena ma va ni nsovo nkarhi hinkwawo.’—Vakolosa 4:6.


text:
Bibele Eka Web Site Leyi | VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Tikronika 24:1-27
24 Yehowaxi a a ri ni malembe ya nkombo hi vukhale loko a sungula ku fuma,+ u fume malembe ya 40 eYerusalema.+ Vito ra mana wakwe a ku ri Sibhiya la humaka eBera-xeba.+2 Yehowaxi+ a hambeta a endla leswi lulameke ematihlweni+ ya Yehovha emasikwini hinkwawo ya Yoyada lowa muprista.+3 Yoyada a n’wi kumela vasati vambirhi, kutani a va tata wa vana va majaha ni va vanhwanyana.+4 Endzhaku ka sweswo swi va embilwini ya Yehowaxi leswaku a pfuxeta yindlu ya Yehovha.+5 Hiloko a hlengeleta vaprista+ ni Valevhi, a ku eka vona: “Humani mi ya emitini ya Yuda, mi hlengeleta mali etikweni hinkwaro ra Israyele leswaku mi lunghisa+ yindlu ya Xikwembu xa n’wina lembe ni lembe;+ loko ku ri n’wina, mi fanele mi endla hi ku hatlisa emhakeni leyi.” Valevhi a va endlanga hi ku hatlisa.+6 Kutani hosi yi vitana Yoyada lowa murhangeri, yi ku eka yena:+ “Ha yini u nga lavanga nhlamuselo ya Valevhi yo tisa xibalo xo hlawuleka lexi lerisiweke hi Muxe+ nandza wa Yehovha, ni xa nhlengeletano ya Israyele, xa ntsonga wa Vumbhoni+ xi huma eYuda ni le Yerusalema?7 Loko ku ri Ataliya, wansati wo homboloka, vana+ vakwe a va tshove va nghena endlwini ya Xikwembu xa ntiyiso,+ va nyikele swilo hinkwaswo swo kwetsima+ swa le ndlwini ya Yehovha eka Vabali.”+8 Hiloko hosi yi humesa rito, kutani va endla bokisi,+ va ri veka ehandle ka nyangwa ya yindlu ya Yehovha.9 Endzhaku ka sweswo va huwelela eYuda na Yerusalema leswaku ku tisiwa xibalo+ xo hlawuleka eka Yehovha lexi Muxe+ nandza wa Xikwembu xa ntiyiso a leriseke Israyele emananga leswaku ri xi tisa.10 Tihosana+ hinkwato ni vanhu hinkwavo va sungula ku tsaka,+ kutani va hambeta va xi tisa ni ku xi hoxa ebokisini+ kukondza hinkwavo va nyikerile.11 Hi nkarhi lowu faneleke a tisa bokisi leswaku ri hlayisiwa hi hosi ri ri evokweni ra Valevhi,+ hi ku hatlisa loko va vona leswaku a ku ri ni mali yo tala,+ matsalana+ wa hosi ni mulerisi wa muprista lonkulu a va fika, va chulula bokisi, va ri tlakusa va ri vuyisela endhawini ya rona. A va endla tano siku ni siku, lerova va hlengeleta mali yo tala.12 Kutani hosi na Yoyada a va yi nyika lava a va endla ntirho wa ku tirhela endlwini ya Yehovha,+ va thola vatsemi va maribye+ ni lava tivaka ntirho wa mavoko+ leswaku va pfuxa yindlu ya Yehovha,+ ni lava va tirhaka hi nsimbi ni koporo leswaku va lunghisa yindlu ya Yehovha.+13 Lava va endlaka ntirho va sungula ku tirha,+ ntirho wa ku lunghisa wu ya emahlweni evokweni ra vona, eku heteleleni va yimisa yindlu ya Xikwembu xa ntiyiso hilaha pulani yi nga hakona, va yi tiyisa.14 Hi ku hatlisa loko va hetile, va tisa mali hinkwayo emahlweni ka hosi na Yoyada, va endla swingolongondzwana swa yindlu ya Yehovha, swingolongondzwana swa vutirheli+ ni swa ku endla magandzelo ni swinwelo+ ni swingolongondzwana swa nsuku+ ni swa silivhere; va humesa switlhavelo swo hisiwa+ endlwini ya Yehovha nkarhi hinkwawo, emasikwini hinkwawo ya Yoyada.15 Yoyada a dyuhala, a enerisekile hi malembe,+ hakatsongo-tsongo a fa, a ri ni malembe ya 130 hi vukhale loko a fa.16 Va n’wi lahla eMutini wa Davhida swin’we ni tihosi,+ hikuva a a endle leswinene eIsrayele+ ni le ka Xikwembu xa ntiyiso ni le ka yindlu ya xona.17 Endzhaku ka rifu ra Yoyada, tihosana+ ta Yuda ti fika, ti nkhinsamela hosi. Hi nkarhi wolowo hosi yi ti yingisa.+18 Hakatsongo-tsongo ti tshika yindlu ya Yehovha Xikwembu xa vatata wa tona, ti sungula ku tirhela timhandzi to kwetsima+ ni swifaniso swa hava,+ lerova Yuda na Yerusalema yi hlundzukeriwa hikwalaho ka nandzu wa tona.+19 A hambeta a rhuma vaprofeta+ exikarhi ka vona leswaku va va vuyisela eka Yehovha; va hambeta va nyikela vumbhoni lebyi kanetanaka na vona, kambe a va yingisanga.+20 Moya+ wa Xikwembu wu talela+ Zakariya+ n’wana wa Yoyada+ lowa muprista, lerova a suka a yima emahlweni ka vanhu, a ku eka vona: “Xikwembu xa ntiyiso xi te, ‘Ha yini mi tlula swileriso swa Yehovha, lerova mi tsandzeka ku humelela?+ Hikwalaho ka leswi mi siyeke Yehovha, na yena u ta mi tshika.’”+21 Eku heteleleni va n’wi bohela xikhiri,+ kutani va n’wi khandla hi maribye+ hi ku landza xileriso xa hosi exivaveni xa yindlu ya Yehovha.22 Yehowaxi lowa hosi a nga wu tsundzukanga musa wa rirhandzu wa Yoyada tata wakwe lowu a n’wi kombeke wona,+ lerova a dlaya n’wana wakwe, loyi, loko a ri kusuhi ni ku fa, a nga te: “Yehovha a a teke goza, a rihisa.”+23 Eku heleni+ ka lembe vandla ra nyimpi ra Siriya+ ri fika ri ta n’wi hlasela,+ kutani ri sungula ku hlasela Yuda na Yerusalema. Hiloko va herisa tihosana+ hinkwato ta tiko exikarhi ka vanhu, hinkwaswo leswi va swi phangeke va swi rhumela eka hosi ya Damaska.+24 Hikuva vandla ra nyimpi ra Vasiriya ri hlasele ri ri ritsongo,+ kambe Yehovha a nyiketa vandla ra nyimpi ro tala ngopfu evokweni ra rona,+ hikuva va siye Yehovha Xikwembu xa vatata wa vona; va avanyise Yehowaxi.+25 Loko va suka eka yena (hikuva va n’wi siye a ri ni swifo swo tala),+ malandza yakwe ma n’wi khira+ hikwalaho ka ngati+ ya vana va Yoyada+ lowa muprista; ma n’wi dlaya a ri exitshan’weni xakwe, kutani a fa.+ Hiloko va n’wi lahla eMutini wa Davhida,+ kambe a va n’wi lahlanga eswilahlweni swa tihosi.+26 Lava hi vona va nga n’wi khira: Zabada+ n’wana wa Ximeyata lowa Muamone na Yohozabadi n’wana wa Ximriti lowa Mumowabu.27 Loko ku ri vana vakwe ni ku avanyisiwa ka yena lokukulu,+ ni ku simekiwa+ ka yindlu ya Xikwembu xa ntiyiso, swi tsariwile enhlamuselweni ya Buku+ ya Tihosi. Amaziya+ n’wana wakwe a sungula ku fuma ematshan’weni ya yena.


text:
GEORGIA | 1998 KU YA EKA 2006
Minxungeto A Yi Va Tshikisanga Ku Tirhela Yehovha
Vamakwerhu a va chavisiwanga hi malebvu ya nghala naswona va ye emahlweni va hlengeletana swin’we. Vakulu va teke magoza ya vutlhari leswaku va sirhelela vahuweleri. Makwerhu André Carbonneau, ku nga gqweta ra le Canada loyi a sirheleleke vamakwerhu emalembeni wolawo, u ri: “Hakanyingi makwerhu a a ta tshama ekusuhi ni laha ku khomeriwaka kona minhlangano a khome selfoni. Loko a vona ntshungu wa vapfukeri wu ri karhi wu ta, a ta hatla a tivisa vakulu hi nhlaselo wolowo.”
Endzhaku ka nhlaselo wun’wana ni wun’wana, vayimeri vambirhi lava humaka erhavini a va endzela vamakwerhu leswaku va ta va tiyisa. André u ri: “A swi hlamarisa hikuva vayimeri va rhavi va kume leswaku ndhawu leyi ku khomeriwaka eka yona minhlangano a ku ri ni vamakwerhu lava tsakeke va tlhela va n’wayitela.”
Lava a va nga hlaseriwanga, ku katsa ni swichudeni swa Bibele, va kombise ku tiyimisela loku fanaka. André u tsundzuka loko a ri karhi a vulavula ni wansati loyi a a lava ku va muhuweleri loyi a nga khuvuriwangiki. Wansati yoloye u n’wi byele a ku: “Loko ndzi vone minhlaselo yoleyo eka thelevhixini, ndzi vone ku hambana exikarhi ka Vakreste va ntiyiso ni va mavunwa naswona ndzi lava ku Mukreste wa ntiyiso.”
Ku Sirhelela Vakrestekulobye Hi Xivindzi
Emalembeni wolawo yo tika, vahuweleri va kombise leswaku va ni ripfumelo lerikulu ni xivindzi hi ku tshama va khomekile entirhweni wo chumayela. Lava a va katseka eku sirheleleni ka Vakrestekulobye ehubyeni va kombise leswaku va ni ripfumelo leri fanaka.
Hakanyingi Timbhoni a ti hemberiwa eka swiviko swa mahungu tanihi vanhu lava vangaka ku avana emindyangwini, lava alaka vutshunguri ni lava pfukelaka Tiko. Magqweta lawa a ma ti sirhelela a ma veka ndhuma ni ntirho wa wona ekhombyeni.
John Burns, gqweta ra le rhavini ra Canada loyi a a pfuna vamakwerhu va le Georgia emalembeni wolawo u ri: “Vamakwerhu va kwalaho lava a va ri magqweta va tinyikerile. Ku nga khathariseki vuyelo lebyi a byi ta va kona eka mintirho ya vona, a va nga chavi ku ya ehubyeni kutani va vula leswaku hi vona Timbhoni ta Yehovha.” Timbhoni toleto leti nga ni xivindzi ti hoxe xandla eku “lweleni ni le ku simekeni ka mahungu lamanene hi nawu.”—Filp. 1:7.
Vanhu Va Le Georgia Va Vula Xivilelo Xa Vona Hikwalaho Ka Madzolonga
Hi nkarhi wolowo, Timbhoni ti ye emahlweni ti khomiwa hi ndlela ya madzolonga. Hikokwalaho, eku sunguleni ka January 8, 2001, Timbhoni ti yise xivilelo leswaku ti sirheleriwa eka minhlaselo ya ntshungu wa vapfukeri ni le ka vanhu lava hlaselaka vaakatiko lava nga ni ku rhula.
Makwerhu Burns u hlamusela xikongomelo xa xivilelo xexo, u ri: “Xikongomelo xa hina a ku ri ku kombisa leswaku vanhu vo tala va le Georgia a va yimi na wona madzolonga yo tano lawa Timbhoni ta Yehovha ti kombisiwaka wona ni leswaku ntlawa wutsongo wa vanhu va vukhongeri lava hisekelaka etlhelo hi wona wu nga ni vutihlamuleri emhakeni leyi.”
Hi mavhiki mambirhi ntsena, vanhu lavakulu va 133 375 lava humaka eswifundzheni swa Georgia—lava vo tala va vona a ku ri Maorthodox—va sayine xikombelo xexo. Hambileswi xikombelo xexo xi yisiweke eka Presidente Shevardnadze, madzolonga a ma helanga. Vanhu va vukhongeri lava hisekelaka etlhelo va ye emahlweni va hlasela Timbhoni.
Hi nkarhi wolowo, Yehovha u ye emahlweni a katekisa vanhu vakwe. Hambi leswi vanhu va vukhongeri lava hisekelaka etlhelo a va karhata vanhu va Xikwembu, Yehovha Xikwembu a a ri karhi a humesa vanhu vo tala eka vukhongeri bya mavunwa.
Ku Huma Eka Vukhongeri Bya Mavunwa
Ku ringana vutomi byakwe hinkwabyo, Babilina Kharatishvili a a ri xirho xa Kereke ya Orthodox lexi tinyiketeleke. Loko a ri emalembeni ya va-30, a a famba hi doroba hi doroba ni hi swimitana ni swimitana, a dyondzisa vanhu malunghana ni ndlela leyi vakwetsimi va hanyaka ha yona.
Kambe Babilina a a lava ku tiva swo tala hi Xikwembu. Kutani u endle xiboho xo ya eka xikolo xo dyondzela vufundhisi eka Orthodox ya le Georgia. Siku rin’wana, mufundhisi u kombe vayingiseri vakwe buku leyi nge Ntiyiso Lowu Yisaka eVuton’wini Lebyi Nga Heriki kutani a va khutaza leswaku va ti kumela kopi eka Timbhoni ta Yehovha. U va byele a ku: “Buku leyi yi ta mi dyondzisa swo tala hi Bibele.”
Babilina swi n’wi hlamarisile. Minkarhi hinkwayo a a papalata Timbhoni kambe sweswi mufundhisi a a tsakisiwa hi tibuku ta tona! U tivutise a ku: ‘Loko ndzi fanele ndzi dyondza hi Xikwembu eka Timbhoni ta Yehovha, xana ndzi endla yini laha?’ U hatle a tihlanganisa ni Timbhoni edorobeni ra Poti kutani a sungula ku dyondza Bibele.
Loko Babilina a dyondze swo tala eBibeleni, u endle ku cinca lokukulu evuton’wini byakwe. U kale a vula a ku: “Loko ndzi swi vone hi lawa ya ka mina leswi Bibele yi swi vulaka leswaku swi hoxile ku gandzela swifaniso, ndzi balekele mixaka hinkwayo ya vugandzeri bya swikwembu swa hava. A ndzi tiyiseka leswaku i nchumu wa nkoka lowu a ndzi wu endla.” Emalembeni yakwe ya va-70, u endle xiboho xo va Mbhoni ya Yehovha.
Khombo ra kona, hi 2001, Babilina u vabyile kutani a fa a nga si khuvuriwa. Kambe ntukulu wakwe wa nhwana, Izabela, endzhakunyana u khuvuriwile naswona sweswi u tirhela Yehovha hi ku tshembeka.
A A Lava Ku Va Nani
Eliso Dzidzishvili a a ri ni malembe ya 28 loko a endla xiboho xo va nani. Leswi a ku ri hava yindlu ya tinani leyi a yi ri ekusuhi ni tiko ra rikwavo, eTkibuli, hi 2001 u rhurhele eTbilisi. Loko a ri karhi a lavana ni yindlu ya tinani, a a tirha ntirho wa nkarhinyana, tanihi mudyondzisi. Un’wana wa vadyondzi vakwe ku kumeke leswaku a ku ri n’wana wa nhwanyana wa makwerhu wa xisati loyi a vuriwaka Nunu.
Eliso u ri: “Hakanyingi a hi vulavula hi Bibele. Ndzi yimelele vukhongeri bya Orthodox, loko Nunu a ri karhi a ndzi komba ndzimana hi ndzimana. Siku rin’wana u ndzi kombele leswaku hi hlaya broxara leyi nge I Yini Leswi Xikwembu Xi Swi Languteleke Eka Hina? Loko hi ri karhi hi hlaya tindzimana ni ku tlhela hi hlaya tindzimana ta le Bibeleni, ndzi xiye leswaku ku gandzela swifaniso swi lwisana ni xileriso xa Xikwembu.”
Endzhakunyana, Eliso u ye ekerekeni kutani a vutisa muprista swivutiso. Tinhlamulo takwe ti swi veke erivaleni leswaku tidyondzo ta kereke yakwe a ti nga sekeriwanga eBibeleni. (Mar. 7:7, 8) Leswi a a tiyiseka leswaku u kume ntiyiso, u hatlise a sungula ku dyondza Bibele ni Timbhoni ta Yehovha kutani a khuvuriwa.
Ku Akiwa Ka Tiholo Ta Mfumo Ku Nga Khathariseki Nkaneto
Hi 2001, nhlayo leyi andzaka ya mavandlha a yi lava tindhawu leti fanelekaka to hlangana swin’we eka tona leswaku ku gandzeriwa. Hi ku ya hi xiringaniso xin’wana, a ku laveka kwalomu ka 70 wa Tiholo ta Mfumo. Xisweswo, ku simekiwe tsima ro aka Tiholo ta Mfumo, ku nga khathariseki nkaneto lowu a wu ri kona etikweni.—Ezra 3:3.
Hi ku hatlisa, ntlawa wo aka wu sungule ku pfuxeta muako lowu a wu tirhisiwa hi mavandlha yo hlayanyana eTbilisi. Hi ku hatlisa ku landzele matsima mambirhi—rin’wana eTbilisi kasi rin’wana eChiatura, evupeladyambu bya Georgia.
Makwerhu Tamazi Khutsishvili, loyi a a tirha eka tsima rero eChiatura u tsundzuka swin’wana, u ri: “Siku ni siku a hi tirha endhawini yoleyo yo aka hi ri 15. Hi ku hatlisa vanhu hinkwavo edorobeni se a va swi tiva leswaku hi le ku akeni ka holo. Minkarhi yin’wana a hi twa mavarivari ya leswaku valala va hina va le ku teni leswaku va ta mbundzumuxa Holo ya Mfumo.”
Malunghana ni nxaniso wolowo, xana tsima leri ro aka a ri ta humelela njhani? Tamazi u ri: “Hi ye emahlweni ni ntirho wa hina naswona hi hete ku aka Holo ya Mfumo hi tin’hweti tinharhu. Ku nga khathariseki minxungeto, ku hava ni mukaneti ni un’we loyi a teke.” *
Mpfuno Lowu A Wu Languteriwe Hi Mahlongati
Hi 2003, ku sunguriwe tsima ro aka edorobeni ra Samtredia. Nakambe, vanhu va vukhongeri lava hisekelaka etlhelo va xungete vamakwerhu va kwalaho. Entiyisweni, makhumbi se a ma akiwile naswona sava a ra ha tsakama loko vakaneti va fika kutani va mbundzumuxa muako.
Hambiswiritano, hi November 2003, ku antswisiwa loku veke kona eGeorgia ku endle leswaku vamakwerhu va ku hefu! Ku cinca ka hulumendhe ku endle leswaku vukhongeri byo tala byi pfumeleriwa. Hikwalaho ka sweswo, swirho swo hlayanyana swa ntlawa wa Orthodox lowu hisekelaka etlhelo leswi hlaseleke Timbhoni ta Yehovha swi khotsiwile.
Vanhu Va Xikwembu Va Kuma Mikateko Yo Tala
Endzhakunyana ka loko nxaniso wu herile, Timbhoni ta Yehovha eGeorgia ti kume mikateko yo tala. Eka nhlengeletano ya xifundzha ya 2004, ku humesiwe Vuhundzuluxeri Bya Misava Leyintshwa Bya Matsalwa Ya Vukreste Ya Xigriki hi ririmi ra Xigeorgia.
Xiendlakalo xin’wana lexi nga rivalekiki xi endleke hi 2006, eka Nhlengeletano ya Xifundzha leyi a yi ri ni nhlokomhaka leyi nge, “Nkutsulo Wu Tshinele!” Vapfhumba a va tsake ngopfu loko va twa leswaku Geoffrey Jackson, xirho xa Huvo leyi Fumaka hi yena loyi a nga ta ta. Nakambe ku ve ntsako swinene loko Makwerhu Jackson a tivisa hi ta ku humesiwa ka Vuhundzuluxeri Bya Misava Leyintshwa Bya Matsalwa Yo Kwetsima hi Xigeorgia!
Hikwalaho ko tlangela, vapfhumba vo tala va rile mihloti ya ntsako. Makwerhu wa xisati u te: “A yi kona ndlela leyi ndzi nga wu hlamuselaka ha yona ntsako lowu ndzi veke na wona loko hi kuma Bibele leyi heleleke. . . . Hakunene a ku ri xiendlakalo ematin’wini.” Vanhu vo tlula 17 000 va tiphinile hi nhlengeletano leyi, laha ku veke nhlohlorhi ematin’wini ya vanhu va Xikwembu eGeorgia.
^ ndzim. 29 Ku sukela hi 2001 ku ya eka 2003, ku akiwe Tiholo ta Mfumo ta nkombo etikweni hinkwaro.


text:
TEKELELA RIPFUMELO RA VONA | SARA
“U Wansati La Nga Mbhurhi”
SARA u yime exikarhi ka kamara kutani a ri languta. N’wi vone hi mahlo ya mianakanyo wansati loyi, loyi a nga ni mahlo yo saseka loyi a humaka eVupeladyambu bya Asia ni le Egipta. Xana u vonaka a nga tsakanga? Loko swi ri tano, swa twisiseka leswaku ha yini. Phela ku humelele swo tala endlwini leyi. Yena ni nuna wakwe loyi a n’wi rhandzaka Abrahama, va hete malembe yo tala va tshama endlwini leyi. * A ku ri kaya ra vona.
A va tshama e-Ura, ku nga muti lowu fuweke lowu nga ni vanhu vo tala lava tivaka mitirho ya mavoko ni van’wamabindzu. Handle ko kanakana a va fuwile. Kambe kaya ra Sara a ku ngo va ndhawu leyi a vekaka swilo swa yena kona ntsena. Eka malembe lawa a ma heteke ni nuna wakwe va tshama kwalaho, ku endleke swilo swo tala leswi va tsakiseke ni leswi va twiseke ku vava. Kwalaho va khongele ko tala swinene eka Yehovha Xikwembu lexi va xi rhandzaka. Sara a a ri ni swivangelo swo tala leswi n’wi endleke a rhandza yindlu leyi.
Nilokoswiritano, Sara a a tiyimisele ku rhurha a siya swilo hinkwaswo leswi a a swi toloverile. Hambileswi a ri ni malembe ya kwalomu ka 60, a ta ya etindhawini leti a nga titivi ni ku hanya vutomi byo tika naswona a nga swi tivi leswaku wa ha ta tlhelela ekaya rakwe. I yini lexi endleke leswaku vutomi byakwe byi cinca hilaha ku heleleke? Naswona hina namuntlha hi nga dyondza yini eka ripfumelo rakwe?
“HUMA ETIKWENI RA WENA”
Swi tikomba onge Sara u kulele e-Ura. Namuntlha ku lo sala marhumbi emutini lowu. Kambe enkarhini wa Sara, swikepe swa van’wamabindzu leswi a swi famba hi Nambu wa Yufrata a swi tisa swilo swa risima emutini lowu. Vanhu a va khitikanela emutini lowu va famba hi switarata leswitsongo, laha a ku ri ni swikepe leswi a swi boheleriwe eribuweni naswona a ku chichiwa swilo leswi a swi ya eku xavisiweni etimakete. Anakanya Sara loyi a kuleleke emutini wo tano, laha a a tiva vanhu vo tala va muti wolowo hi mavito. Handle ko kanakana a va n’wi tsundzuka na yena hikuva a a ri mbhurhi. Nakambe ndyangu wa ka vona a wu ri kwalaho.
EBibeleni, Sara u tiveka hi ripfumelo rakwe lerikulu, ku nga ri hi leswi a a gandzela xikwembu xa n’weti lexi a xi gandzeriwa hi vanhu vo tala e-Ura. Xikwembu xexo a xi endleriwe xihondzo xo leha swinene lerova a xi vonaka ni le kule. Hambiswiritano, Sara a a gandzela Yehovha Xikwembu xa ntiyiso. Bibele a yi hlamuseli ndlela leyi a kumeke ripfumelo ha yona. Ku ringana nkarhi wo karhi, tata wakwe a a ri mugandzeri wa swifaniso swa hava. Hi ku famba ka nkarhi, Sara u tekane na Abrahama, loyi a a n’wi hundza hi malembe ya khume. * (Genesa 17:17) Hi ku famba ka nkarhi Abrahama u tiviwe tanihi “tata wa hinkwavo lava va nga ni ripfumelo.” (Varhoma 4:11) Vukati bya vona a byi tiyile, a va xiximana, va vulavurisana kahle naswona havumbirhi bya vona a va tiyimisele ku lulamisa swiphiqo leswikulu. Kasi xa nkoka swinene, havambirhi a va rhandza Xikwembu.
Sara a a rhandza nuna wakwe swinene naswona va ake muti wa vona e-Ura laha a ku ri ni maxaka ya vona. Naswona hi ku famba ka nkarhi va langutane ni xiyimo xo tika. Bibele yi vula leswaku Sara ‘a a ri mhika; a nga ri na n’wana.’ (Genesa 11:30) Enkarhini wolowo ku va Sara a nga kumi vana a swi tika swinene. Kambe Sara u tshame a tshembekile eka Xikwembu ni le ka nuna wa yena. Lota loyi a nga ri na tatana u ve n’wana wa vona. Vutomi byi ye emahlweni ku fikela laha swilo swi cinceke hi ku helela.
Abrahama u ye eka Sara a nga ha tikoti hi ku tsaka. A a nga swi tshembi leswi endlekeke. Xikwembu lexi a va xi gandzela a xa ha ku vulavula na yena hi ku tirhisa ntsumi. Anakanya Sara a honolele nuna wakwe kutani a n’wi vutisa a ku: “Ndzi kombela u ndzi byela leswi ntsumi yi ku byeleke swona.” Kumbexana Abrahama u rhange hi ku yimanyana a vuyisa miehleketo, kutani a n’wi byela leswi Yehovha a n’wi byeleke swona a ku: “Huma etikweni ra wena ni le maxakeni ya wena u ta etikweni leri ndzi nga ta ku komba rona.” (Mintirho 7:2, 3) Endzhaku ka loko va vulavurisane hi mhaka leyi, va anakanyisise hi xileriso lexi Yehovha a va nyikeke xona. A va ta siya rifuwo ra vona kutani va va vatsendzeleki! Xana Sara a a ta ku yini? A swi kanakanisi leswaku Abrahama a a rindzele ku twa leswi Sara a nga ta swi vula. Xana a a ta n’wi seketela eka xiyimo lexi a xi ta cinca vutomi bya vona?
Hi nga ha vona onge xiyimo xa Sara a xi hi khumbi. Hi nga ha ku, ‘Xikwembu a xi si tshama xi kombela mina kumbe munghana wa mina wa vukati ku endla nchumu wo fana ni lowu!’ Nilokoswiritano, xana na hina a hi le ka xiyimo lexi fanaka? Hi hanya emisaveni leyi rhangisaka rifuwo, leyi hi khutazaka ku tirha hi matimba leswaku hi va ni swilo swo tala. Kambe Bibele yi hi khutaza ku endla leswi hambaneke, ku nga ku rhangisa vuxaka bya hina ni Xikwembu ni ku lava ku xi tsakisa ku ri ni ku va hi titsakisa. (Matewu 6:33) Loko hi ri karhi hi anakanyisisa hi leswi Sara a swi endleke, hi nga tivutisa leswi, ‘Xana ndzi ta hlawula ku endla yini?’
VA “HUMA ETIKWENI”
Loko Sara a ri karhi a paka swilo swakwe, a fanele a endla xiboho xa leswi a nga ta swi longa ni leswi a nga ta swi siya. A nga ta rhwala swilo leswikulu hikuva timbhongolo ni tikamela a swi nga ta swi kota ku swi rhwala. A swi kanakanisi leswaku swilo swo tala leswi a va ri na swona a va ta boheka ku swi xavisa kumbe ku nyika van’wana. A ta siya timakete, laha a hamba a xava mavele, nyama, mihandzu swiambalo ni swilo swin’wana ni swin’wana leswi lavekaka.
Kumbexana Sara a swi n’wi tikela ku sukela kaya rakwe. Loko ku ri leswaku yindlu ya yena a yi fana ni tiyindlu to tala leti vayimburi va ti tshubuleke eUra, Sara u lahlekeriwe hi nchumu wa nkoka swinene. Tin’wana ta tiyindlu teto a ti ri ni makamara yo tala, ni mati yo tenga. Hambi ku ri yindlu leyi tolovelekeke yi nga ha va ni lwangu leri tiyeke, makhumbi ni rivanti leri nga lotleriwaka kahle. Xana tende a ri ta swi kota ku n’wi sirhelela eka makhamba? Kumbe, xana a ri ta n’wi sirhelela eka tinghala, tiyingwe, tibere ni timhisi, ku nga swiharhi leswi a swi tolovelekile eminkarhini ya Bibele?
Ku vuriwa yini hi ndyangu wa ka vona? Xana a a ta siya vamani? Xileriso xa Xikwembu lexi nge “huma etikweni ra wena ni le maxakeni ya wena” kumbexana a xi tika eka Sara. Swi nga ha endleka leswaku wansati loyi wa rirhandzu a a ri ni maxaka ya le kusuhi ni vamakwavo lava a a va toloverile swinene, lava kumbexana a nga ha ta tlhela a va vona. Hambiswiritano, Sara a a tiyimiserile ku famba.
Hambileswi a swi nga olovi, Sara a a lunghekele ku famba hi siku leri Yehovha a va byeleke leswaku va famba ha rona. Tera, tata wa vona na yena a ta famba na vona, hambileswi se a ri ni malembe ya kwalomu ka 200. (Genesa 11:31) Swi le rivaleni leswaku Sara a a ta va ni ntirho wo tala wo khathalela tata wakwe loyi se a dyuharile. Lota na yena u yingise Yehovha hi ku famba na vona loko va “huma etikweni ra Vakalediya.”—Mintirho 7:4.
Va fambe hi le tlhelo ka Nambu wa Yufrata laha va rhangeke va ya eHarani ku nga muti lowu nga en’walunguvupeladyambu, laha swi tekaka tikhilomitara ta kwalomu ka 960 ku ya kona. Va fike va tshama nkarhinyana eHarani. Kumbexana Tera se a vabya swinene lerova a nga ha ta swi kota ku famba mpfhuka wo leha. Va tshame kwalaho kukondza loko a fa a ri ni malembe ya 205. Loko va ha ri kwalaho, Yehovha u tlhele a vulavula na Abrahama, a n’wi byela leswaku a huma etikweni rero a ya etikweni leri a nga ta n’wi komba rona. Kambe enkarhini lowu, Xikwembu xi tlhele xi n’wi tshembisa xi ku: “Ndzi ta endla tiko lerikulu ha wena.” (Genesa 12:2-4) Kambe loko va suka eHarani, Abrahama a ri ni malembe ya 75 kasi Sara a ri ni malembe ya 65 naswona a va nga ri na vana. Xana a swi ta kotekisa ku yini leswaku Abrahama a va tiko lerikulu? Xana a a ta teka nsati un’wana? A swi tolovelekile leswaku vanhu va teka tshengwe enkarhini wolowo, kumbexana Sara u anakanye leswaku nuna wakwe a a ta teka nsati un’wana.
Va nambe va suka eHarani. Kambe xiya leswaku va fambe na vamani. Bibele yi hi byela leswaku ndyangu wa Abrahama wu fambe ni rifuwo leri wu ri kumeke kwalaho ku katsa ni “malandza lawa va ma kumeke eHarani.” (Genesa 12:5; Bibele ya Mahungu Lamanene) A swi kanakanisi leswaku Abrahama na Sara va byele malandza lawa hi Xikwembu xa vona. Vayuda van’wana va khale va vula leswaku malandza lawa ndzimana leyi yi vulavulaka ha wona, a ku ri vanhu va matiko lava sunguleke ku gandzela Yehovha swin’we na Abrahama na Sara. Loko swi ri tano, vanhu lava Sara a vulavuleke na vona hi Xikwembu xakwe ni ntshembo lowu a nga na wona va n’wi khorwile hikwalaho ka ripfumelo rakwe leri tiyeke. I swa nkoka eka hina leswaku hi anakanyisisa hi mhaka leyi, hikuva hi hanya enkarhini lowu vanhu va nga riki na ripfumelo ni ntshembo. Loko u dyondza swo karhi eBibeleni, xana u nga byela van’wana hi swona?
“RHELELA [U] KONGOMA TLHELO RA EGIPTA”
Endzhaku ka loko va pele Nambu wa Yufrata, kumbexana hi Nisani 14, 1943 B.C.E., va ye edzongeni wa tiko leri Yehovha a va tshembiseke rona. (Eksoda 12:40, 41) Vona Sara hi tihlo ra mianakanyo a ri karhi a languta hala ni hala, a tsakisiwa hi ku saseka ka tiko leri ni maxelo ya rona lamanene. Loko va hundza hi le Xikeme ekusuhi ni mirhi leyikulu ya More, Yehovha u tlhele a humelela eka Abrahama, a ku: “Tiko leri ndzi ta ri nyika mbewu ya wena.” Rito leri nge “mbewu” kumbexana ri endle Abrahama a anakanya hi swo tala! Kumbexana ri n’wi tsundzuxe leswi humeleleke entangeni wa Edeni, laha Yehovha a vuleke ka ha ri emahlweni leswaku siku rin’wana mbewu yi ta lovisa Sathana. Yehovha a a n’wi byerile Abrahama leswaku tiko leri nga ta huma eka yena a ri ta endla leswaku vanhu emisaveni hinkwayo va katekisiwa.—Genesa 3:15; 12:2, 3, 6, 7.
Nilokoswiritano, ndyangu lowu a wu ta langutana ni swiphiqo. Ku ve ni ndlala etikweni ra Kanana naswona Abrahama u teke ndyangu wakwe va ya edzongeni wa Kanana ekusuhi na Egipta. Hambiswiritano, loko va ri kwalaho Abrahama u tlhele a vona khombo rin’wana. U byele Sara a ku: “Sweswi ndza ku kombela! Ndzi swi tiva kahle leswaku u wansati la nga mbhurhi. Kutani Vaegipta va ta ku vona, va ku, ‘Loyi i nsati wakwe.’ Kunene va ta ndzi dlaya, kambe wena va ta ku londzovota u hanya. Ndzi kombela u vula leswaku u makwerhu wa xisati, leswaku swi ta ndzi fambela kahle hikwalaho ka wena, moya-xiviri wa mina wu hanya kunene hikwalaho ka wena.” (Genesa 12:10-13) Ha yini Abrahama a endle xikombelo xexo lexi nga tolovelekangiki?
Abrahama a a nga ri toya naswona a nga ri na mavunwa, hilaha vaxopaxopi van’wana va vulaka hakona. Entiyisweni, Sara a a ri makwavo wa yena, naswona Abrahama a ri ni xivangelo lexi twalaka xo endla xikombelo xexo. Abrahama na Sara a va swi tiva leswaku xikongomelo xa Xikwembu xa leswaku Abrahama a va tiko lerikulu a xi ri xa nkoka swinene, kutani a swi ri swa nkoka leswaku a hlayiseka. Ku engetela kwalaho, vumbhoni lebyi kumiweke hi vayimburi byi kombisa leswaku a swi tolovelekile leswaku vafumi va le Egipta va teka nsati hi nkani va dlaya nuna wa kona. Kutani Abrahama u endle xiboho xa vutlhari naswona Sara hi ku titsongahata u pfumelelane na xona.
Swi nga si ya kwihi, ku endleke leswi Abrahama a a chava swona, tihosana tin’wana ta Faro ti vone Sara wo saseka, hambileswi a kurile. Ti byele Faro hi yena kutani a lerisa leswaku ti ya n’wi teka! A swi kanakanisi leswaku Abrahama a nga ha tivi ta yena naswona Sara a chuhile. Kambe, swi ti komba onge Sara a a khomiwe bya tandza. Kumbexana Faro a lava ku n’wi yiva mbilu ni ku n’wi komba rifuwo rakwe leswaku a yengeka kutani a kombela “makwavo” wakwe leswaku a n’wi pfumelela a n’wi teka a va nsati wakwe.—Genesa 12:14-16.
Anakanya hi Sara, a yime endlwini ya hosi laha a kota ku ri vona kahle tiko ra Egipta. Xana u titwe njhani hi ku tlhela a tshama endlwini ku hambana ni matende lawa a a tshama eka wona, laha a nyikiwa ni swakudya leswi phomisaka ni marha? Xana u ringiwe hi vutomi byebyo bya vulovolovo, lebyi a byi tsakisa swinene ku tlula bya le Ura laha a humaka kona? Anakanya ndlela leyi Sathana a ta va a tsake ha yona loko Sara a lo tshika Abrahama kutani a va nsati wa Faro! Sara a nga swi endlanga sweswo. U tshame a tshembekile eka nuna wakwe, vukati bya vona ni Xikwembu xakwe. A swi ta va kahle loko vanhu hinkwavo lava ngheneleke vukati va tshembeka ku fana na Sara emisaveni leyi, leyi tikhomeke ku biha. Xana u nga tshembeka eka vanhu lava u va rhandzaka ku katsa ni vanghana va wena ku fana na Sara?
Yehovha u nghenelerile leswaku a sirhelela wansati loyi, hi ku va a rhumela makhombo eka Faro ni ndyangu wakwe. Loko Faro a twa leswaku Sara i nsati wa Abrahama, u n’wi tlherisele eka yena kutani a va lerisa leswaku va huma aEgipta. (Genesa 12:17-20) Abrahama a tsakile ku tlhela a kuma nsati wakwe loyi a n’wi rhandzaka! Tsundzuka leswaku u byele Sara a ku: “Ndzi swi tiva kahle leswaku u wansati la nga mbhurhi.” Kambe a ku ri ni mfanelo yin’wana leyi a yi rhandza hi yena, leyi a yi saseke ku n’wi tlula. Sara a a ri ni timfanelo letinene leti Yehovha a ti rhandzaka. (1 Petro 3:1-5) Timfanelo teto hi leti na hina hi nga ti karhatelaka ku va na tona. Loko hi rhangisa vuxaka bya hina ni Xikwembu ku tlula rifuwo, hi byela van’wana hi xona ni ku yingisa milawu ya xona ya mahanyelo, hambiloko hi langutane ni miringo hi ta swi kota ku tekelela ripfumelo ra Sara.
^ ndzim. 3 Eku sunguleni, mavito ya vona a ku ri Abrama na Sarayi, kambe hi ku famba ka nkarhi va tiviwe hi mavito lawa Yehovha a va nyikeke wona.—Genesa 17:5, 15.
^ ndzim. 8 Sara a a ri makwavo wa Abrahama hi tatana. Tata wa vona a ku ri Tera. (Genesa 20:12) Hambileswi namuntlha swi nga amukelekiki ku va vamakwavo va tekana, hi fanele hi tsundzuka leswaku khale swilo a swi endliwa hi ndlela leyi hambaneke. Hi nkarhi wolowo vanhu a va ha ri ni rihanyo lerinene leri yelanaka ni ra Adamu na Evha loko va nga si dyoha. Hikwalaho ka sweswo, hambiloko vamakwavo va tekana sweswo a swi nga endli leswaku vana va vona va va ni mavabyi lawa namuntlha ya vangiwaka hi ku tekana ka maxaka. Endzhaku ka malembe ya 400, malembe lawa vanhu a va ma hanya a ma ringana ni lawa hi ma hanyaka namuntlha. Hi nkarhi wolowo, Nawu wa Muxe wu herise mhaka yoleyo ya ku tekana ka maxaka.—Levhitika 18:6.


text:
Ndzhenga
Ndzhenga wu tala ku mila enhoveni, laha wu vangaka khwati ra mitwa swinene. Murhi lowu wu taleriwile hi mitwa swinene hikokwalaho vanhu a va wu rhandzi ku wu byala emakaya. Murhi lowu a wu kuli ngopfu wu ya ehenhla, kambe wu tala ku kula wu andlala wu khomana na mindzhenga leyinwana yi endla khwati lero tlhuma swinene. Mihandzu ya ndzhenga a yi dyiwi hi vanhu.[1]
Leswinga ndzeni
Nhlamuselo[Lulamisa | edit source]
Hi nguva ya vuxika ndzhenga wu dzudza matluka kasi loko ku fika nguva ya ximumu wa hluka matluka lamantsongo hi xivumbeko xa wona. Tihunyi ta ndzhenga ti rhandziwa swinene hi vamanana hikuva ta pfurha swinene loko u tshivela ndzilo hi tona. Swiharhi swo fana na mimpfundla na timhunti swi tala ku endla swikhundla swa swona kona ku endlela leswaku swi nga hlaseriwi hi ku olova hi valala va swona.[1]
Matirhisele[Lulamisa | edit source]
Ntirho wa Matluka na Marhavi ya Ndzhenga:[Lulamisa | edit source]
Murhi wa ndzhenga wu tshungula vuvabyi bya nchuluko, ku vava ka meno, mukhuhlwana na swirhumbana leswi kumekaka emikolweni. Matluka ya kona ya siriwa, ma cheriwa laha munhu a lumiweke kona hi nyoka kumbe xipamu leswaku ku ta hola. Mati lama humaka ematlukeni loko ma siriwile, ma tshungula ndleve leyi vavaka. Ku hlanganisiwa kamatluka, mahanti na timitsu swi pfula mbeleko eka vaxisati na ku sivela ku vava ekhwirini. Mapa lama humaka loko ku kandziwile timitsu, ma tshungula vuvabyi bya mongolo, vuvabyi bya xiongolela na ku horisa swirhumbana leswi humaka evusikwini.[1]
Ntirho wa Timitsu ta Ndzhenga:[Lulamisa | edit source]
Matluka ya murhi lowu ma tirhisiwa ku tshungula vuvabyi bya mahlo na mukhuhlwana. Timitsu ta nsinya lowu wu tshungula vuvabyi bya nhlana, nhloko, ku vavisa ka miri na byinwana vuvabyi. Timitsu ta ndzhenga ti hlanganisiwa ni misinya yinwana swi tshungula eka vanhu lava pfumalaka vana.[1][2]
Ntirho wa Mbewu ya Ndzhenga:[Lulamisa | edit source]
Mafurha ma horisa swirhumbana swo nwayisa leswi vuriwaka rhwemburhwembu na vuvabyi bya nhlonge. Loko murhi lowu wu omisiwile, wu tlhela wu kandziwa ku huma mapa, wu tirhisiwa ku sivela ku kuma khwiri na ku nyuhelisa nwana loko wu cheriwa emukapeni leswaku nwana a dya.[1][2]
Mintirho yin'wana:[Lulamisa | edit source]
Mihandzu ya nsinya lowu na mahanti ya kona swi omisisiwa kutani swi tirhisiwa ku tshungula vuvabyi bya swirhumbana leswintsongo na ku tshungula miri wa munhu. Matluka ma ncakunhiwa kunene ku sivela nchuluko ematikweni yo fana na Namibia.[1]
Mintshaho[Lulamisa | edit source]
- ↑ 1.0 1.1 1.2 1.3 1.4 1.5 MALAMULE, R.J (2015). "Mathyelo ya mavito ya minsinya yo tshungula mavabyi eka Skhukhuza, eMpumalanga: Maendlelo ya Onomasitiki". University of Limpopo.
- ↑ 2.0 2.1 Grant, R (2006). Sappi tree spotting: Lowveld, including Kruger National Park. Pretoria: Jacana Media (Pty) Ltd. p. 91.


text:
(Sung in Tsonga)
Verse 1:
Xikwembu xa hina nwino (This God of ours)
Xa endla amasingita, xa endla (He does miracles, he does)
(Repeat)
Chorus:
Xa hina masingita (He does miracles)
Xa endla amasingita xa endla (He does miracles, he does)
(Repeat)
Verse 2:
Xikwembu lexi endlaka masingita (It’s only God who does miracles)
U pfuxile lazaro eku feni (He raised Lazarus from the dead)
Anga kona unwana la fanaka na yena (There is no one like Him)
Wa endla a masingita, Wa endla (He does miracles, He does)
Chorus 2:
Wa endla a masingita, Wa endla (He does miracles, He does)
(repeat)
Xa mani lexi (xa wena) (Who is it for [it’s for you])
Lexi ke (xa wena)
(Chorus)